СБХ / 2020 йил / № 35 / Назорат\nСолиқ органлари назорат-касса техникаси ва савдо терминаллари қўлланилишини янги қоидаларга (Низом, АВ рақами 3247, 18.06.2020 й.) асосланиб текширадилар. Вuxgater.uz илтимосига кўра Гулнора ЭРГАШЕВА текширув пайтида қандай қилиб ўзига ортиқча эътиборни тортмаслик ва ўзини тўғри тутиш кераклиги ҳақида гапириб берди.\nТекширув пайтида нимани қидирадилар?\n– НКМ ва тўлов терминалларининг қўлланилиши доим текширувчиларнинг эътибор марказида бўлган. Кўп ҳолларда қуйидаги далиллар жарималар ёзилиши учун асос бўлган:\nбошқа шахс номига рўйхатдан ўтказилган терминаллар ва НКМдан фойдаланиш;\nтўловни терминал орқали қабул қилишдан бош тортиш;\nнархларни сунъий равишда пасайтириш ёки ошириш;\nтерминаллар ва НКМга қўйиладиган талабларни бузиш.\nОнлайн-технологияларга ўтилганидан сўнг ушбу рўйхат кенгайди.\nАмалиётнинг кўрсатишича, тадбиркорлик субъектлари онлайн-НКМ ўрнатиб олиб, фискал хотирали НКМдан фойдаланишда давом этмоқдалар. Ўзларини оқлаш учун одатда эски НКМни қачон ва қандай қилиб қўллашни тўхтатиш кераклигини бизга ҳеч ким айтмади, дейдилар.\nПрезидентнинг «Савдо ва хизмат кўрсатиш соҳасидаги ҳисоб-китоблар тизимига замонавий ахборот технологияларини жорий қилиш ҳамда ушбу соҳада жамоатчилик назоратини кучайтириш чора-тадбирлари тўғрисида»ги Фармонида (06.09.2019 йилдаги ПФ-5813-сон) айтилишича, тадбиркорлик субъектлари онлайн-НКМ ёки виртуал кассадан фойдаланишга ўтган тақдирда уларга нисбатан амалдаги фискал хотирали НКМни ишлатиш бўйича мажбуриятлари бекор қилинади (3-б «а» кичик банди). Бунда Фармон билан онлайн-НКМдан фойдаланишга босқичма-босқич ўтказиш графиги белгиланганини ёддан чиқармаслик лозим. Техник хизмат кўрсатиш маркази тадбиркорга онлайн-кассалар солиқ органларида рўйхатдан ўтказилгани тўғрисида маълумотларни тақдим этганидан кейин у онлайн-НКМ ёки виртуал касса билан ишлай бошлаши керак.\nТерминалдан фойдаланиб ҳисоб-китоб қилганда касса чекини бермаслик – бошқа муаммо. Қонунга кўра бу ҳолда сотувчилар доим касса чекини беришлари керак, у НКМ ёрдамида уриб берилади. Амалиётда эса одатда фақат терминал – пластик карталар ёрдамида ҳисоб-китоб қилиш учун жиҳознинг чеки берилади.\nПФ-5813-сон Фармон эълон қилиниши билан аниқ норма белгиланди: тўлов терминали орқали қабул қилинган тўловлар учун харидорларга тўлов терминали чеки билан бирга онлайн-НКМ ёки виртуал касса чеки ҳам берилиши шарт. Бироқ амалиётда ҳали кўп нарса ўзгармади. Харидорлар ҳам НКМ чекини савдо шохобчаси кассасида бериладиган бошқа қоғозлардан фарқлай олмасалар керак. Яқин орада вазият ўзгаради деб ўйлайман: ДСҚ ютуқли ўйин доирасида онлайн-НКМ чеки қандай кўринишда бўлишини батафсилроқ тушунтира бошлади.\nСолиқ органлари назорат-касса техникаси ёки тўлов терминаллари қўлланилишини текшира бошлашлари учун уларга солиқ тўғрисидаги қонун ҳужжатлари бузилиши ҳолатлари тўғрисида ахборот келиб тушишининг ўзи кифоя. Касса чекини бермаслик – жуда объектив ва салмоқли асос. Фақат аноним мурожаат ва шикоятлар кўриб чиқилмайди.\nҚуйидаги ҳолларда ҳам назорат-касса техникасини текширишлари мумкин:\n«Таҳлика-таҳлил» дастурий маҳсулоти натижасига кўра аниқланган, юқори даражадаги таваккалчилик тоифасига мансуб бўлмаган солиқ тўловчилар (солиқ агентлари) фаолиятидаги солиққа оид ҳуқуқбузарликлар тўғрисида маълумотлар мавжуд бўлганда;\nОАВда солиққа оид ҳуқуқбузарликлар тўғрисидаги маълумотлар эълон қилинганда;\nкамерал солиқ текшируви жараёнида аниқланган тафовут ва хатоларни солиқ органи жойлашган жойдан ташқарида ўрганиш зарурати юзага келганда.\nНазорат-касса техникаси ва ҳисоб-китоб терминаллари қўлланилишини текшириш назорат харидини амалга ошириш йўли билан ва (ёки) савдо, умумий овқатланиш ёки хизмат кўрсатиш шохобчасида бевосита текширув ўтказиш йўли билан амалга оширилади. Ушбу текширувларнинг ўтказилиши Сайёр солиқ текширувини ўтказиш тартиби тўғрисидаги низом билан белгиланган. Текширувчилар эса қоидаларга қатъий амал қилишлари шарт, акс ҳолда солиқ тўловчи текширув ҳуқуқбузарликларга йўл қўйган ҳолда ўтказилгани сабабли унинг натижаларини бекор қилиш тўғрисидаги даъво аризаси билан судга мурожаат қилишга ҳақли.\nАмалдаги қоидалар олдингисидан анча фарқланишини қайд этиб ўтмоқчиман. Хусусан, 2020йилга қадар назорат харидини жисмоний шахслар солиқ органи билан келишиб, уларнинг ўз маблағлари ҳисобига амалга оширганлар. Энди эса ушбу харидни ўтказишда фойдаланиш учун нақд пул маблағлари ДСҚнинг Моддий ёрдам, ижтимоий ҳимоя, солиқ органларини ривожлантириш ва кўзда тутилмаган харажатлар махсус жамғармаси маблағлари, шунингдек қонун ҳужжатларида тақиқланмаган бошқа маблағлар ҳисобидан ажратилиши керак.\nТекширув солиқ органи раҳбарининг (раҳбар ўринбосарининг) буйруғи асосида ўтказилади. Буйруқда қуйидагилар кўрсатилади: солиқ тўловчининг номи, текширувчи шахсларнинг Ф.И.О. ва лавозими, текширувни ўтказиш муддати ва мақсади.\nСолиқ органлари сайёр текширувларни Ўзбекистон Республикаси Президенти ҳузуридаги Тадбиркорлик субъектларининг ҳуқуқлари ва қонуний манфаатларини ҳимоя қилиш бўйича вакил билан келишган ҳолда ўтказадилар. Текширувчи текширувни бошлашдан аввал Текширувларни электрон рўйхатга олиш ягона тизими орқали «Текширувларни рўйхатга олиш китоби»ни тўлдириши керак. Бундай қилмаса, солиқ тўловчи уни ўз ҳудудига киритмасликка ҳақли бўлади.\nСолиқ тўловчи қонуний асосларга эга бўлмай туриб текширувчининг ўз ҳудуди ва биноларига киришига тўсқинлик қилса, у белгиланган шаклда далолатнома тузади. Ушбу далолатнома асосида солиқ органи солиқ тўловчи тўғрисида ўзида мавжуд бўлган (худди шундай солиқ тўловчилар тўғрисидаги) маълумотлар асосида тўланиши лозим бўлган солиқ суммасини мустақил тарзда аниқлашга ҳақли.\nТекширув 10 иш кунигача бўлган муддатда ўтказилиши мумкин.\nСайёр солиқ текшируви натижалари бўйича солиқлар ва йиғимлар ҳисобланмайди. Бунда уни ўтказиш давомида олинган ҳужжатлар ва ахборотлардан камерал солиқ текширувини ўтказишда фойдаланилиши мумкин. Шунингдек ҳуқуқбузарлик далили бўйича СК 221-моддасида назарда тутилган санкциялар қўлланилади. Жарима миқдори ҳуқуқбузарликка қараб 5 млн сўмдан 20 млн сўмгача бўлиши мумкин.\nназорат-касса техникалари ва (ёки) ҳисоб-китоб терминалларидан харидорларга касса чеки берилиши;\nбанк карталари орқали тўловлар қабул қилиниши;\nтўловлар шаклига қараб (нақд, нақдсиз) нархлар сунъий равишда оширилиши ёки пасайтирилиши ҳолатлари мавжудлиги\nНазорат харидини амалга оширишда қуйидагилар жалб қилиниши мумкин:\n«Холис харидор» хизматини кўрсатувчи юридик шахс вакиллари;\nНазорат харидини ўтказишда фойдаланиш учун нақд пул маблағлари ДСҚнинг Моддий ёрдам, ижтимоий ҳимоя, солиқ органларини ривожлантириш ва кўзда тутилмаган харажатлар махсус жамғармаси маблағлари, шунингдек қонун ҳужжатларида тақиқланмаган бошқа маблағлар ҳисобидан ажратилади.\nТекширувчига солиқ органи кассасида расмийлаштирилган нақд пул маблағларининг қиймати, банкнота серияси ва рақамлари қайд этилган ва чиқим касса ордерига илова қилинган варақ нусхаси берилади.\nТекширув якунлангандан сўнг:\nтекширилган солиқ тўловчи назорат харидини ўтказишда фойдаланилган пул маблағларини текширувчига қайтаради, у эса уларни солиқ органи кассасига тўлиқ топширади;\nназорат харидини ўтказишда харид қилинган товарлар солиқ тўловчига қайтариб берилади (бунинг имкони бўлган тақдирда).\nНазорат харидини ўтказиш тўғрисидаги баённоманинг бир нусхаси солиқ тўловчига имзо қўйдириб топширилади. Баённомани олишдан бош тортган ҳолларда ушбу ҳақида баённомага тегишли ёзув киритилади.\nСавдо, умумий овқатланиш ёки хизмат кўрсатиш шохобчасида бевосита текширув ўтказиш\nҚуйидаги далиллар аниқланади:\nқонун ҳужжатларига мувофиқ назорат-касса техникаси ва ҳисоб-китоб терминали билан жиҳозланганлиги, шу жумладан, уларнинг солиқ тўловчи номига ва объект манзили бўйича расмийлаштирилганлиги;\nқўлланилаётган назорат-касса машиналарининг Давлат реестрига киритилганлиги;\nназорат-касса техникаси ва ҳисоб-китоб терминалларини қўллаш қоидаларига риоя этилиши\nТекшириш натижалари сайёр солиқ текшируви далолатномасида қайд этилади.\nСолиқ тўловчи томонидан бошқа солиқ тўловчига тегишли назорат-касса техникалари ва (ёки) ҳисоб-китоб терминалларидан фойдаланиш ҳолати аниқланган тақдирда, сайёр солиқ текшируви далолатномасига улардан олинган харид чеки нусхаси, ҳисоб-китоб терминалининг русуми ва завод рақами тўғрисидаги маълумот ҳам киритилади.\nТехник талабларга жавоб бермайдиган, Давлат реестрига киритилмаган ёхуд бошқа солиқ тўловчига тегишли бўлган, шунингдек фискал хотирага хизмат кўрсатувчи дастурий маҳсулоти (версия) бузилган назорат-касса техникаси мавжудлиги аниқланган тақдирда, текширувчи баённома тузади. Ушбу назорат-касса техникаси вақтинча олиб қўйилади.\nТекширув ўтказиш давомида солиқ тўловчилар:\nҚуйидаги ҳуқуқларга эга\n1) текширув ўтказиш тўғрисидаги буйруқ нусхасини олиш, ходимларнинг хизмат гувоҳномаси ва текширув ўтказиш ҳуқуқини берувчи махсус гувоҳномаси билан танишиш;\n2) сайёр солиқ текширувини ўтказиш жараёнида вакил орқали ёки шахсан иштирок этиш;\n3) сайёр солиқ текширувини ўтказувчи мансабдор шахсдан «Текширувларни рўйхатга олиш китоби»нинг электрон ёки қоғоз шаклини тўлдиришни талаб қилиш, тўлдиришдан бош тортган тақдирда эса – ўзининг ҳудуди ва биноларига киришга йўл қўймаслик;\n4) сайёр солиқ текшируви жараёнини фото ва видеотасвирга олиш;\n5) сайёр солиқ текшируви материаллари билан танишиш ва нусха олиш;\n6) сайёр солиқ текширувини амалга ошираётган солиқ органлари мансабдор шахсларининг ноқонуний хатти-ҳаракатлари юзасидан шикоят қилиш;\n7) сайёр солиқ текшируви материалларини кўриб чиқиш жараёнида иштирок этиш;\n8) ўз манфаатларини шахсан, солиқ маслаҳатчилари ташкилоти ёки бошқа вакиллари орқали ҳимоя қилиш.\nСолиқ тўловчилар Солиқ кодекси ва солиқ тўғрисидаги бошқа қонун ҳужжатларида белгиланган ўзга ҳуқуқларга ҳам эга бўлиши мумкин\nҚуйидаги мажбуриятларга эга\n1) cайёр солиқ текширувини ўтказаётган солиқ органларининг мансабдор шахсларига текширув билан боғлиқ ҳужжатлар, шунингдек электрон манбаларда сақланадиган тегишли ахборот билан танишиш имкониятини таъминлаш;\n2) солиқ органларининг текшириш билан боғлиқ қонуний талабларини бажариш, улар мансабдор шахсларнинг қонуний фаолиятига тўсқинлик қилмаслик.\nСолиқ тўловчиларнинг зиммасида қонун ҳужжатларига мувофиқ бошқа мажбуриятлар ҳам бўлиши мумкин\nСолиқ органларининг мансабдор шахслари:\n1) солиқ тўловчининг сайёр солиқ текширувига тааллуқли маълумотлари ва ҳужжатларини ўрганиш ҳамда ушбу ҳужжатлардан солиқ органи ҳисобидан нусха олиш;\n2) солиқ тўловчи томонидан бухгалтерия, товарлар (хизматлар) ҳаракати ҳисобини юритишда фойдаланилаётган дастурий таъминотлардаги маълумотлар билан танишиш ва солиққа оид ҳуқуқбузарликлар аниқланган ҳолларда улардан солиқ органи ҳисобидан нусха олиш;\n3) солиқ тўловчининг ҳудудини, ишлаб чиқариш, омборхона, савдо биноларини ва бошқа биноларини, шу жумладан, солиқ тўловчи даромад олиш учун фойдаланадиган ёки солиқ солиш объектларини сақлаш билан боғлиқ жойларни кўздан кечириш ҳамда фото ва видеотасвирга тушириш;\n4) мол-мулкларни хатловдан ўтказиш;\n5) текширувга мутахассислар, экспертлар, таржимон, холисларни жалб этиш ҳамда улардан тегишли хулосалар, таржималар ва кўрсатмалар олиш;\n6) ишлаб чиқарилаётган ҳамда реализация қилинаётган товарларнинг (хизматларнинг) ҳақиқий ҳажмларини аниқлаш;\n7) ҳисоб-китобларни амалга оширишда савдо ва хизмат кўрсатиш қоидаларига риоя этилишини, шунингдек назорат-касса техникаси ва ҳисоб-китоб терминалларининг қўлланилишини текшириш;\n8) солиқ органларининг мансабдор шахсларини текширув ўтказилаётган ҳудуд ва (ёки) бинога (бундан турар жойлар мустасно) киришига тўсқинлик қилинганда, солиқ тўловчининг банклардаги ҳисобварақлар бўйича операцияларни тўхтатиб туриш чораларини кўриш;\n9) солиқ тўловчининг фаолиятига тааллуқли ҳужжатларга (ахборотга) эга бўлган контрагентдан ёки бошқа шахслардан ушбу ҳужжатларни (ахборотни) талаб қилиб олиш\nҚуйидаги мажбурият-ларга эга\n1) солиқ текшируви бошлангунига қадар (назорат касса техникаси ва ҳисоб-китоб терминаллари қўлланилишини текширишда – текширув жараёнида) солиқ тўловчини ёки унинг вакилини сайёр солиқ текширувини ўтказиш тўғрисидаги буйруқ билан таништириш ва буйруқ нусхасини уни олганлигини тасдиқловчи имзо қўйдирган ҳолда тақдим этиш;\n2) солиқ тўловчини ёки унинг вакилини текширув мақсади билан таништириш, унга ўз хизмат гувоҳномаси ва текширув ўтказиш ҳуқуқини берувчи махсус гувоҳномасини кўрсатиш;\n3) тадбиркорлик субъектида «Текширувларни рўйхатга олиш китоби» мавжуд бўлган ҳолларда, унинг электрон ёки қоғоз шаклини тўлдириш;\n4) сайёр солиқ текширувини ўтказиш вақтида солиқ тўловчиларга уларнинг ҳуқуқ ва мажбуриятларини, шу жумладан, текширув устидан жамоатчилик назоратини амалга ошириш учун Ўзбекистон Республикаси Савдо-саноат палатаси ёки тадбиркорлик субъектларининг бошқа тегишли бирлашмаларини жалб қилишга ҳақли эканлигини тушунтириш;\n5) ўтказилган текширув натижалари билан солиқ тўловчини таништириш;\n6) текширувларнинг натижалари у тамомлангандан кейин 3 кун ичида Текширувларни электрон рўйхатга олиш ягона тизимига киритилишини таъминлаш;\n7) ўз ваколатлари ва текширув буйруғида белгиланган текширув мақсадлари доирасидан чиқмаслик.\nСолиқ органларининг зиммасида қонун ҳужжатларига мувофиқ бошқа мажбуриятлар ҳам бўлиши мумкин\nБундан ташқари, қуйидагиларни назарда тутиш лозим:\n1. Текширувчилар асосий воситалар, ТМҚ, пул маблағлари ва ҳисоб-китобларни инвентарлашни талаб қилишлари мумкин. Солиқ тўловчи 19-сон БҲМСга (АВ рақами 833, 2.11.1999 й.) мувофиқ ушбу талабни бажариши шарт.\n2. Ҳужжатларни олиб қўйиш қарор асосида – албатта холислар иштирокида ва видеотасвирга туширган ҳолда фақат қуйидаги ҳолларда амалга оширилади:\nсайёр солиқ текширувини ўтказишда талаб қилинган ҳужжатлар солиқ тўловчи томонидан тақдим этилиши рад этилганда ёки белгиланган муддатларда тақдим этилмаганда;\nҳужжатларнинг кўчирма нусхалари етарли бўлмаса ҳамда солиқ органларида ҳужжатларнинг асл нусхалари йўқ қилиниши, яширилиши, ўзгартирилиши ёки алмаштириб қўйилиши мумкинлиги тўғрисида тахмин қилиш учун етарлича асослар мавжуд бўлса.\nСолиқ тўловчи уларни ўз ихтиёри билан топширишни рад этган тақдирдагина олиб қўйиш мажбурий тарзда амалга оширилади. Олиб қўйиш далили бўйича белгиланган шаклда баённома расмийлаштирилади.\n3. Текширувчи текширув натижалари бўйича белгиланган шаклда 2 нусхада далолатнома тузади, уни ўзи ва солиқ тўловчи имзолайди. Бир нусхаси солиқ тўловчига имзо қўйдириб топширилади.\nДалолатномага қуйидагилар илова қилинади:\nсайёр солиқ текширувини ўтказиш учун асос бўлган ҳужжатларнинг нусхалари;\nтекширув давомида расмийлаштирилган ҳужжатлар;\nэксперт ва мутахассислар хулосалари;\nсайёр солиқ текшируви давомида олинган материаллар;\nсайёр солиқ текшируви доирасидаги ҳаракатларнинг бажарилишини тасдиқловчи бошқа ҳужжатлар.


ЕТАКЧИНИНГ ФАОЛ ВА ТАШАББУСКОРЛИГИ - Ўзбекистон овози газетаси\nЕТАКЧИНИНГ ФАОЛ ВА ТАШАББУСКОРЛИГИ\nпартия фаолиятини кучайтиради, бундан аҳолининг ижтимоий муҳофазага муҳтож қатлами манфаат кўради\nСиёсий партия аҳоли муайян қатламининг қарашлари, манфаатлари ва мақсадлари муштараклиги асосида тузилади ҳамда уларнинг иродасини рўёбга чиқариш учун курашади. Ўз Дастури, Сайловолди платформасида муайян ғояларни илгари суради.\nСиёсий партия ўз олдига қўйган мақсадга эришишининг кўплаб омиллари бор. Ана шулардан бири, ҳеч шубҳасиз, бошланғич ташкилотлардир. Бошланғич ташкилотлар партия ўз электорати билан узвий алоқа боғлаб туришининг энг ишончли воситаси ҳисобланади. Сиёсий партиянинг халқ орасига чуқур кириб бориши, нуфузи мустаҳкамланиши кўп жиҳатдан бошланғич ташкилотлар фаолияти қай даражада самарали йўлга қўйилганига боғлиқ. Қуйи бўғин иши тўғри ва тизимли ташкил этилса, партия сиёсий куч сифатида ўзини тўлиқ намоён этади ва мавқеи ошади. Бир сўз билан айтганда, кучли бошланғич ташкилот партиянинг дастурий мақсади ва вазифалари рўёбга чиқишида муҳим ўрин тутади.\nСиёсий партия ўз дастурий вазифаларидан келиб чиқиб, аҳолини ўйлантираётган масалаларни изчил ўрганиш, электорати билан ҳамнафас бўлиш учун ўзининг бошланғич ташкилотларига таянади. Чунки улар электоратга яқин бўғин бўлиб, бевосита аҳоли орасида, ҳаётнинг энг қайноқ жойларида фаолият юритади. Табиийки, бугунги куннинг, бугунги кун одамларининг ўй-ташвиши, ютуқлари-ю муаммоларини яхши билади.\nДемак, бошланғич ташкилотлар фаолиятини изчил кучайтириб бориш партия олдидаги долзарб вазифа ҳисобланади.\nМаълумотларга қараганда, бугунги кунда Ўзбекистон Халқ демократик партияси аъзолари сони 380 мингни ташкил этади. Улар 10 мингдан ортиқ бошланғич ташкилотга бирлашган.\nБошланғич партия ташкилотлари томонидан партия ғояларини тарғиб қилиш, дастурий мақсадларини рўёбга чиқариш, электорат манфаатини ҳимоялаш борасида қатор ишлар олиб борилмоқда. Сиёсий ва фуқаролик маърифати тизимида ўқувлар ўтказилмоқда, айрим йирик бошланғич партия ташкилотлари қошида Жамоатчилик қабулхоналари ташкил этилган.\nШу йилнинг март ойида Ўзбекистон Халқ демократик партияси Марказий Кенгашининг пленуми бўлиб ўтган эди. Унда бошланғич партия ташкилотлари фаолиятини янада такомиллаштириш масалалари ва бир қатор камчиликлар муҳокама қилинди, таклифлар айтилди. Шу йилнинг иккинчи чорагида бошланғич ташкилотларда ҳисобот-сайлов йиғилишларини ўтказиш ҳақида қарор қабул қилинди. Бу жараёнда бошланғич ташкилотларни янада мустаҳкамлаш, фаоллиги ва ташаббускорлигини ошириш, етакчиликка электорат орасида самарали иш олиб бориш қобилияти юқори бўлган аъзолар номзодларини кўрсатиш муҳим аҳамиятга эга экани таъкидланди.\nМай ойи давомида кўпгина бошланғич ташкилотларда ҳисобот-сайлов йиғилишлари ўтказилди. «Ўзбекистон ХДП бошланғич ташкилотларида ҳисобот-сайлов йиғилишларини ўтказиш тўғрисида»ги концепцияга асосан, уларда бошланғич партия ташкилоти раиси (ёки ижроия қўмитаси)нинг аввалги ҳисобот-сайлов йиғилишидан шу давргача амалга оширган фаолияти юзасидан ҳисоботи, БПТнинг партия дастурий мақсадларини амалга оширишдаги фаолиятининг асосий йўналишлари муҳокама этилмоқда. Бошланғич партия ташкилоти ижроия қўмитасининг янги таркиби шакллантирилмоқда ва етакчиси сайланаяпти.\nШу ўринда партия дастурий мақсадларини самарали амалга ошириш учун қуйи бўғинга дунёқараши кенг, изланувчан, сиёсий-ҳуқуқий билими юқори, жамоатчилик билан ишлаш ва ташкилотчилик қобилиятига эга, одамларни ўз ортидан эргаштира оладиган кишиларни етакчи этиб сайлаш долзарб аҳамиятга эга эканини алоҳида таъкидлаш жоиз.\nМамлакатимизда демократик ислоҳотларни янада чуқурлаштириш ва фуқаролик жамиятини ривожлантириш жараёнида сиёсий партиялар етакчилари масъулиятини янада ошириш эҳтиёжи кучаймоқда. Чунки, етакчилар фаол ва ташаббускор бўлса, партия фаолияти кучаяди, бундан аҳолининг ижтимоий муҳофазага муҳтож қатлами манфаатдор бўлади.\nШу боис бошланғич ташкилотлар фаолиятини янада кучайтириш, муносиб кишиларни раисликка сайлаш масаласига жиддий эътибор қаратиш талаб этилади.\nБу борада партия кенгашлари бошланғич ташкилотлар фаолиятини доим таҳлил қилиб, уларга тавсиялар бериб бориши, БПТ ишини кучайтиришга асосий вазифалардан бири сифатида қараши зарур.\nСиёсий партия салоҳиятини қуйи бўғин белгилайди. Дастурий мақсадларга эришиш, жамият ҳаётида таъсир кучига эга бўлиш учун унинг имкониятларидан самарали фойдаланиш зарур. Электорат билан боғлиқ ижтимоий-иқтисодий масалаларни ўрганишда бошланғич партия ташкилотларини нафақат ташаббускорликка ундаш, балки уларни қўллаб-қувватлаш, фаоллик кўрсатишдан манфаатдорлигини ошириш муҳим аҳамиятга эгадир.\nУмуман, бугун барча даражадаги партия кенгашлари ва депутатларнинг қуйи бўғин билан ишлашга муносабатини янгилашга эҳтиёж сезилмоқда. Назаримизда БПТга қуйи ташкилот, деб эмас балки, партиянинг асоси, таянчи сифатида қараш, ундан чиқаётган таклифлар, фикрлар билан ҳисоблашиш керак. Вилоят, туман ва шаҳар партия кенгашлари партия Дастури ва Уставида белгиланган вазифаларни адо этиш бўйича асосий фаолият марказини қуйи бўғинга кўчириши зарур. Партиянинг Марказий Кенгашидан тортиб, то БПТга қадар бир бутун, ягона сиёсий куч сифатида ташаббускорликни кучайтириш керак. БПТ томонидан кўтарилаётган ҳеч бир таклиф эътибордан четда қолмаслиги лозим.\nБугунги кун талабидан келиб чиқиб, долзарб мавзуларни кўтариш, турли ижтимоий масалалар, хусусан, аҳоли бандлигини таъминлаш, одамларнинг ҳаёт даражасини юксалтириш борасида ташаббуслар билан чиқиш, ушбу долзарб ижтимоий масалаларни депутатларимиз орқали маҳаллий Кенгашлар доимий комиссиялари ва сессиялари муҳокамасига киритишга эришиш мумкин.\nТаҳлиллар кўрсатмоқдаки, аҳоли орасига чуқур кириб бориш бўйича бизнинг партиямиз жуда катта имкониятга эга. Ўн мингдан ортиқ бошланғич ташкилот етакчиси, уларнинг ортида турган кўп минг сонли аъзолар кучи ва салоҳиятидан тўғри фойдаланилса, партия Дастури, Сайловолди платформаси, Ҳаракат дастурида белгиланган мақсадларга сўзсиз эришилади.\nБугун партия бошланғич ташкилотларида амалга оширилаётган янгиланиш жараёни — ҳисобот-сайлов йиғилишлари ана шу мақсадларга хизмат қилиши зарур.


ЎЗБЕКИСТОН РЕСПУБЛИКАСИ ПРЕЗИДЕНТИга ПФ-4624 фармони ҳақида МУРОЖААТ | Ҳуқуқбон Толиб ЁҚУБОВнинг блоги\nМен Сизга ўта муҳим бир масала юзасидан мурожаат ёзмоқдаман. Бироқ, аввало, менинг хориж (Франция)дан, 12 йиллик муҳожиротдан сўнг, ватаним Ўзбекистонга қайтиб келишим масаласида ёрдам қўлини чўзганингиз учун ўзимнинг самимий ташаккуримни қабул қилишингизни сўрайман. Мен ҳозир Жиззах вилояти, Ш.Рашидов туманидаги Тоқчилиқ қишлоғида жойлашган, ота-онамдан қолган ҳовлимда болаларим ва невараларим қуршовида умргузаронлик қилмоқдаман. Сизнинг номингизга ёзилаётган менинг ушбу мурожаатим ўзимнинг бирор бир манфаатимга боғлиқлик жойи йўқ – Яратганга беадад шукрлар бўлсин-ки, мен, 78 ёшлик қария, юқорида ёзганимдек, меҳрибон болаларим ва невараларим қуршовида бекаму-куст яшамоқдаман. Шу ўринда, қуйида, ўзим ҳақимда, қисқагина, баъзи маълумотларни айтиб ўтмоқчиман.\nМен Низомий номли Тошкент Давлат Педагогика Институти (ТДПИ) математика факультетида ўз иш фаолиятимни 1964 йил августида оддий лаборантликдан бошлаб, 1992 йил 2 ноябрьда доцент лавозида тугатдим, яъни, ТДПИда салкам 29 йил ишладим. ЎзССР Маориф минитрлиги педагогика институтлари математика факультетлари студентлари учун ўқув қўлланмаси сифатида тавсия этидган 1983 йилда “Математик логика элементлари” номли биринчи, 1996 йилда эса Ўзбекистон Республикаси халқ таълими вазирлиги педагогика институтлари ва университетларининг математика факультетлари талабалари учун ўқув қўлланма сифатида тавсия этилган “Математик логика элементлари” номли иккинчи китобни ёзиб нашрдан чиқардим. Менинг 1992 йил февралидан бошлаб олиб борган фаолиятим инсон ҳуқуқларини ҳимоя қилиш билан кечди ва у 1992-2006 йилларда Ўзбекистонда, 2006-2011 йилларда эса Францияда давом этди. Мен гарчи фаол иштирокчи бўлмасам-да, 1989 йил 10 февралидан 2002 йил 19 майига қадар Ўзбекистон “Бирлик” Халқ Ҳаракати (ЎзБХҲ)нинг аъзоси бўлганман.\nСССР коммунистик партияси Марказий Комитети Сиёсий Бюросининг тавсияси билан 1989 йил 23 июньда Ислом Каримов Ўзбекистон ССР коммунистик партиясининг 1-Котиби этиб тайинлангач, кўп ўтмай, 1990 йилдан бошлаб республикада советларга хос бўлмаган сиёсий ўзгаришлар бошланди – уларнинг баъзиларини келтириб ўтаман:  коммунистик партия номи Ўзбекистон Республикаси Халқ Демократик Партияси (ЎзХДП) дея ўзгартирилди;  бир неча бошқа партиялар, шу жумладан, 1991 йилда, Ўзбекистон “Эрк” демократик партияси (ЎзЭДП) тузилди;  1991 йил ноябрида ЎзБХҲ ва ЎзЭДП давлат рўйхатидан ўтказилди;  1991 йил 29 декабрьда Ўзбекистонда биринчи умумхалқ Президент сайлови ўтказилди ва унда ЎзЭДП раиси номзод сифатида қатнашди;  1992 йилда Ўзбекистон Республикаси Конституцияси қабул қилинди..\nБир қарашда Ўзбекистонда демократик сиёсий тузум шиддат билан ривожланаётгандай туюлди, бироқ тез орада вазият кескин ўзгарди: 1) мамлакатда мисли кўрилмаган сиёсий қатағонлар, қама-қамалар, бошланди; 2) сиёсий курашда қатнашган кучлар вакиллари, ҳуқуқбонлар ва ислом дини қадриятларини тарғибот қилаётган диндорлар бирин-кетин мамлакатни тарк эта бошлашди – минглаб ўзбекистонликлар АҚШ, Канада, Туркия, Россия Федерацияси, Европа Иттифоқи давлатлари, Саудия Арабистони каби қатор мамлакатлардан бошпана излаб Ўзбекистондан чиқиб кетишди. Ислом Каримов президентлиги даврида, ҳ\nамма соҳада – сиёсатда ҳам, иқтисодда ҳам, маънавиятда ҳам – ёлғон ҳукм сурган пайтда давлатнинг кучишлатар органлари талай мухолиф фикрдаги инсонларни турли сохта айблар, хусусан экстремизм ва тероризмда айблаб қамаб юборишди. Сабаби эса оддий: қамалганлар оммавий ёлғон шароитида рост гапирадиган инсонлар эди. Бу фикр буюк инглиз ёзувчиси Жорж Оруэллга тегишли бўлиб,.у экстремизм тушунчасига айнан шундай таъриф берган: “Экстремист – бу тотал (оммавий) ёлғон шароитида ростни гапирадиган одамдир”.\nМутахассислар терроризмнинг энг мудҳиш кўриниши давлат терроризми эканлигига урғу беришади: булар – аҳолини оммавий ҳадик, қўрқув, хавф-хатарда ушлаб туриш ҳамда ўз сиёсатига қарши бўлган мухолиф кайфиятдаги инсонлар ва гуруҳларга тўнкаш мақсадида мамлакатнинг уер-буерида террористик амалиётлар (қотиллик, портлатиш, халққа ёки аҳолининг бир гуруҳига нисбатан миллий, маданий ёки сиёсий геноцид) уюштириб туриш шулар жумласидандир. Давлат терроризми даҳшатли нарса – у оддий шахс уюштириши мумкин бўлган ҳар қандай террористик амалиётдан таққослаб бўлмас даражада даҳшатлидир! Қўрқмасдан, иккиланмасдан айтиш мумкин-ки, И.Каримов бунинг уддасидан чиқа олди – у Ўзбекистон Республикаси Конституциясига тамоман зид ҳолда 27 йил Ўзбекистон Республикаси Президенти лавозимини эгаллаб турди.\nИ.Каримов даврида кучишлатар тизимлар томонидан юритилган оммавий қатағон сиёсати Ўзбекистон Республикаси дея аталмиш ёш давлат ҳаётини халқ манфаати томонга йўналтиришга тиш-тирноғи билан қарши бўлган ягона ўта нодемократик бошқарув эмас эди – у биринчи навбатда жамият ривожланишида асосий ролларнинг бирига масъул бўлган мухолиф, яъни, ўзгачафикрловчи кучларни йўқ қилишга ҳаракат қилди. Ўзгачафикрлиликнинг классик таърифи эса будир: “Жамиятда қабул қилинган, ёки жамоа ёки давлат томонидан ўрнатилган ахлоқ ёки ижтимоий ҳаёт соҳасидаги фикрдан фарқли ўлароқ фикр юритиш ҳамда мазкур фикрни очиқ ҳимоя қилишдир”. И.Каримовга “тан бериш” керак – у Ўзбекистонни мухолифатдан, яъни, ўзгачафикрловчилардан бутундай тозалади, мамлакат эса Акмал Саидов ва Сайёра Рашидова каби “ҳайбаракаллачилар”га топширилди.\nШу билан И.Каримовнинг “исёнкор” қалби тинчидими? Йўқ! У ўзгачафикрловчи минглаб ўзбекистонликларни ватанга қайтиш орзусидан маҳрум этиш йўлини излади ва … уни қийналмай топди! – у 2014 йилда ПФ-4624 фармонга имзо чекди. Мазкур махфий фармонга давлат раҳбари имзо чекканини биров билди, биров билмади. Тўғрироғи, 3-4 лавозимли шахсдан ташқари ҳеч ким, айниқса чет давлатлардан бошпана олиб яшаётган минглаб ўзбекистонликлар ПФ-4624 фармонни ўқиган ҳам эмас, эшитган ҳам эмас. Балки, чет элларда яшаётган минглаб ўзбекистонликлар Ўзбекистон учун ортиқча емакхўрдир? Мазкур савол бир пайтлар Гуржистон президенти Михаил Саакашвили қаршисида ҳам кўндаланг бўлиб турган эди. Бироқ у чет элларда ўқиган ва яшаётган ёш гуржи йигит ва қизларни мамлакатга чақириб олди ва уларни турли-туман, хусусан вазирлик лавозимларига тайинлади. CССР даврида чой плантациялари, узумчилик ва ундан вино тайёрлашдан бошқа ҳеч вақоси бўлмаган Гуржистон тез орада дунё давлатлари раҳбарлари ва туристлар диққатидан жой олди – Гуржистонга халқаро инвестициялар оқими кириб кела бошлади! Айни пайтда Гуржистон Оврупо Иттифоқи ва НАТОга аъзо бўлиш мақсади билан яшамоқда. Чет элларда яшаётган ўзбек йигит ва қизлари билим даражаси гуржи йигит ва қизлариникидан камми? КАМ ЭМАС! Мен Канадада яшаб ишлайдиган бир йигитни шахсан танийман – у 5 та тилни (ўзбек, рус, турк, инглиз ва япон) мукаммал билади. Муҳтарам Президент, Сиз ўша йигит билан 10 минут сўҳбатлашсангиз, уни вазирлик лавозимига таклиф этишингизга мен 100% аминман.\nИслом Каримов ҳам ашаддий коммунист эди. СССР 1990 йилдан кейин ҳам бус-бутунлигича тураверганда эди, у (И.Каримов) ўла-ўлгунича ашаддий коммунистлигича қолаверарди – коммунистлик унинг қон-қонига сингиб кетган эди. У ашаддий коммунист бўлган пайтда Москва томонидан Ўзбекистон ССР коммунистик партияси Марказий Қўмитаси 1-Котиби, яъни, ўша пайтдаги Республика раҳбари лавозимига тайинланди. У ўзидан кейин нималар ва кимларни қолдирди? (А): аксилинсон ва аксилхалқ сиёсий тузумни; (Б): Андижондаги қирғинни; (В): қишлоқ хўжалигида феодал (ҳоким) ва қарол (фермер) муносабатларига асосланган абгор иқтисодни; (Г): ўз ватанида иш тополмай чет давлатларда кўча супуриб юрган миллионлаб “дангаса”ларни; (Д): темир панжаралар билан ўралган давлат идоралари, банклар, парклар, темирйўл вакзаллари ва аэропортларни; (Е): мамлакат бўйлаб блок-постлар билан тўсилган йўлларни; (Ж): беҳисоб порахўр прокуратура ва милиция ходимларини; (З): издан чиққан ўқув-таълим ва соғлиқни сақлаш системалари ва қорли-қировли кунларда қалтираб-қақшаб пахта териб юрган мактаб, коллеж ва лицей ўқувчилари-ю, тарбиячи, ўқитувчи, шифокор каби давлат бюджетидан маош оладиган ходимларни; (И): халқ ва давлатнинг миллиард-миллиард доллар бойликларини ўзлаштирган Гулнора ва Лола исмли икки қизини; (К): минглаб бегуноҳ маҳбуслар билан тўлиб-тошган ўнлаб қамоқхоналарни; (Л): СССР давридан қолган ва ўзининг даврида талон-тарож қилинган юзлаб йирик ва ноёб корхоналарнинг харобаларини; (М): Ўзбекистоннинг қўшни-қардош республикалар орасидаги чегараларида минглаб миналарни;(Н): на халқаро демократик ҳамжамият эътиборига тушадиган, ва на “пичоққа илинадиган”, бирор бир инсонпарвар ва халқпарвар ташаббусни; (О): ва, ниҳоят, Ўзбекистон Республикасининг “Фуқаролик тўғрисида” қонунига ҳамда БМТнинг Ўзбекистон Парламенти (Олий Мажлис) ратификация қилган ва уларга мамлакат ҳудудида қонун кучини берган икки ҳужжати: “Инсон ҳуқуқлари умумжаҳон Декларацияси” ва “Фуқаровий ва сиёсий ҳуқуқлар тўғрисида Пакт”га тамоман зид бўлган ПФ-4624 фармонни қолдирди.\n1945-46 йилларда Германиянинг Нюренберг шаҳрида нацизм устидан ўтказилган тарихий халқаро суд каби қачонлардир Ўзбекистонда ҳам каримовизм устидан тарихий суд ўтказилишига умид бор ва ўтказилажак суднинг асосий “қаҳрамони” Ислом Каримов бўлиши шўбҳасиздир. Афсус, бўлажак судда Олий Мажлис депутати Шавриқ Рўзимуродов, “Бирлик” Халқ Ҳаракати Андижон вилояти бўлимининг раиси Жўрабек Азимов, ўзбек-уйғур шоири Эмин Усмон ва бошқа юзлаб ўлдирилган инсонлар қатнаша олмайдилар – улар И.Каримов шотирлари томонидан қийноқларга солиниб ўлдирилган. Бироқ, уларнинг руҳи Ўзбекистон бўйлаб чирқиллаб кезиб юрибди – улар қотилларни жазолашни талаб қилмоқдалар. Нюренберг судидан кейин АҚШ Германияда денацизм [нацизмдан халос этиш] амалиётини уюштирди – тез орада Германия дунёнинг етакчи давлатларининг бирига айланди. АҚШ Ўзбекистонда декаримовизм [каримовизмдан халос этиш] амалиётини ўтказишга, маълум сабабларга кўра, масъул эмас – уни Ўзбекистон халқининг ўзи янги раҳбарларнинг бевосита иштирокида ўтказиши лозим.\nЮқорида келтирилган фактлар ва (А) – (О) важлар, ўлган бўлса-да, ўртоқ И.Каримовни инсонийлик ва инсониятга қарши содир этган жиноятлари учун БМТнинг Гаага судига тортиш учун етарлидан ортиқдир. АҚШнинг Германияда ўтказган денацизм амалиёти мамлакатни бурчак-бурчакларда писиб, яшириниб, жон сақлаб қолган ва давлатнинг катта-кичик лавозимларида жойлашиб олган собиқ нацистлардан тозалади. Ўзбекистонда ҳам каримовизм устидан ўтказилажак суддан кейин пана-панада жон сақлаб қолган ва давлатнинг у-бу лавозимларини ҳанузгача эгаллаб турган Зокир Алматов, Рустам Иноятов, Акмал Саидов каби юзлаб [балки, минглабдир?!] собиқ нусхалар аниқланиши ва сиёсий саҳнадан супуриб ташланишлари лозим.\nМен И.Каримов 2014 йилда имзолаган ПФ-4624 фармони билан Ўзбекистон Республикаси фуқаролигидан маҳрум этилган, бироқ Сизнинг инсонпарварлик ёрдамингиз туфайли чет элдан Ўзбекистонга қайтган биринчи ўзбекистонлик бўлсам керак. Аммо, чет давлатларда ватанга қайтиш қайтиш умидида яшаётган минглаб оилалар бор-ки, – улар фақат тутуруқсиз ПФ-4624 фармон бекор бўлишини кутиб туришибди. Улар орасида минглаб ёш олимлар, юқори малакали инженер-техник ходимлар, шифокорлар, тадбиркорлар ва бошқа соҳалар мутахассислари бўлиб, улар Ўзбекистоннинг олтин фондига айланиши мумкин. Мазкур тутуруқсиз фармон бекор қилинса, бундан халқ ва давлатга кони-фойда бўлишига мен аминман!


Шаҳрам Ғиёсов Осиёнинг энг яхши боксчиси деб топилди\n13 декабрь, 2017, 12:17 1971\nОсиё бокс Конфедерацияси томонидан ўтказилган йилнинг энг яхшиларини аниқлаш бўйича сўровномалар якунига етди.\nУнда 14 та турли номинациялар бўйича ғолиблар аниқланди. Сўровномада асосан ижтимоий тармоқлар фойдаланувчилари овоз бериш жараёнида иштирок этишди.\nЭркаклар ўртасидаги Осиёнинг энг яхши боксчиси номинация учун Шаҳрам Ғиёсов (Ўзбекистон), Ҳасанбой Дўсматов (Ўзбекистон) ва Кайрат Ералиев (Қозоғистон) кураш олиб боришди. Овоз бериш якунларига кўра, Шаҳрам Ғиёсов 57,2% овоз тўплаган бўлса, 32,8% овоз билан Ҳасанбой иккинчи ва Кайрат Ералиев 6,1% билан учинчи ўринни қўлга киритди.\n24 ёшли Рио-2016 Олимпиадаси финалчиси Шаҳрам 2017 йил май ойида Тошкентда ўтган Осиё чемпионати ҳамда сентябрь ойида Германиянинг Гамбург шаҳрида ташкил этилган жаҳон чемпионатида шоҳсупанинг энг юқори поғонасига кўтарилган.\nБоксчимиз яқинда ҳаваскорлар боксини тарк этганини ва профессионал боксдаги фаолиятини бошлаш учун АҚШга йўл олганини маълум қилди.\nХотин-қизлар ўртасида эса қозоғистонлик Мадина Нуршаева (62,3%) энг яхши боксчи деб топилди. Шунингдек, ҳиндистонлик Чунгнейжанг Мери Ком Ҳмангте (Chungneijang Mary Kom Hmangte) иккинчи (14%) ва кореялик Еон Оҳ Жи (9,4%) учинчи бўлди.


Қашқадарёда коронавирусга чалинган барча бемор соғайди - Daryo\n12:25, 01.05.2020 73438\nҚашқадарёда коронавирусга чалинган барча бемор соғайди\nҚашқадарё вилоятида сўнгги бемор коронавирусдан буткул соғайди. Бу ҳақда бугун, 1 май куни, ССВ матбуот хизмати хабар берди.\n«Бугун вилоят юқумли касалликлар шифохонасидан коронавирус инфекциясига чалинган сўнгги бемор буткул соғайди. У вилоят соғлиқни сақлаш бошқармаси масъуллари иштирокида реабилитацияга кузатилди», — дейилади хабарда.\nҚайд этилишича, соғайган бемор (эркак) 36 ёшда бўлиб, Чироқчи туманидан. У коронавирусга чалинган бемор билан мулоқотда бўлиб, ушбу инфекцияни юқтириб олган.\nЭндиликда вилоятда барча беморлар буткул соғайиб, республикада коронавирусдан холи иккинчи ҳудудга айланди. Бундан аввал Жиззахда коронавирусга чалинган бирорта бемор қолмагани хабар берилганди.\nЭслатиб ўтамиз, Қашқадарёда коронавирус инфекциясига чалинган жами 6 нафар бемордан 5 нафари бир оиланинг аъзоларидир. Беморларнинг барчаси Чироқчи туманидан бўлиб, коронавирусга чалинган бемор билан мулоқот орқали юқтириб олган.\nАввалроқ Ўзбекистонда коронавирусдан тузалганлар сони 1133 нафарга етгани хабар берилган эди. Шундай қилиб, мамлакат бўйлаб коронавирус инфекциясидан соғайганлар сони 1134 нафарга етди.\nКоронавирус инфекциясини юқтириб олганлар сони эса 1 май соат 10:00 ҳолатига кўра 7 кишига кўпайиб, 2046 нафарга етган.\n22:27, 29.04.2022 79297\n22:34, 03.05.2022 64213\n16:20 Бугун 742\n15:57 Бугун 2042\n15:25 Бугун 8129\n15:12 Бугун 15165\nЎзбекистонда келаётган ҳафта қандай об-ҳаво билан бошланиши маълум қилинди\n19:31, 27.05.2022 72736\n20:31, 28.05.2022 71610\n21:59, 27.05.2022 45335\n10:58, 28.05.2022 44634


Путиндан энг машҳур 6 латифа (+видео)\nСиёсат / Видео A A A\nРоссия етакчиси Владимир Путин латифаларни яхши кўриши кўпчиликка маълум. У латифаларни матбуот конференцияларида берилган саволга жавоб сифатида ва ҳатто исталган маросимда айтиб бериши мумкин. Қуйида давлат раҳбарининг 6та энг машҳур латифаларини ўқиб, томоша қилишингиз мумкин.\nСобиқ офицер ўғлидан сўради: "Ўғлим, манави ерда ханжарим турган эди, кўрмадингми?" Ўғли жавоб берди: "Дада, жахлингиз чиқмасин, мен уни қўшни боланинг соатига алмашдим". Офицер соатга қаради ва ўғлига шундай деди:\n- Яхши соат, баракалла. Лекин биласанми, эртага бизникига босқинчилар келишади, мени ўлдиришади, онангни ўлдиришади, катта опангни зўрлашади. Сен эса кўчага чиқиб, "Хайрли кеч, Москвада соат 12дан 30 дақиқа ўтди", дейсан...\nПутиннинг айғоқчилар ҳақидаги ҳазили\nБир киши Лубянкага келди ва шундай деди:\n- Мен жосусман, бўшашни истайман.\n- Сиз кимнинг жосусисиз?\n- Унда 5-хонага боринг.\nЎша ерга борди.\n- Мен америкалик жосусман, бўшамоқчиман.\n- Қуролингиз борми?\n- Унда 7-хонага, марҳамат.\n- Мен жосусман, бўшамоқчиман, қуролим бор.\n- Жосусман, қуролим бор, кетмоқчиман.\n- Алоқа воситаларингиз борми?\n- Жосусман, қуролим, алоқа воситаларим бор, ишдан кетмоқчиман.\n- А, сизда топшириқ борми?\n- Унда боринг, бажаринг, одамларни ишлашига халал берманг.\nПутин янги президентлик муддати ҳақидаги саволга ҳазил билан жавоб берди.\nОлигарх ўз хотинига: "Биз Мерседесни сотиб Лада оламиз, Рублевкадаги уйдан Москвадаги квартирага кўчиб ўтишимизга тўғри келади. Сен барибир мени яхши кўрасанми?" У олигархга жавоб берди: "Жудаям севаман ва қаттиқ соғинаман".\nПутиннинг энг севимли ҳазили\nПартия йиғилиши, Совет вақти. Иштирокчилардан бири Абрам Семенович қўлини кўтарди. Унга: "Сен ўтир, бу ерда ҳамма билади сени", дейишди. У: "Хўп, биттагина сўз айтсам бўладими?" Бошловчи ўйлаб туриб деди: "Майли, биттагина сўз айтақол". У ўрнидан даст туриб деди: "Соқчилар!"\nПутиннинг Исроил аскари ҳақидаги ҳазили\nЁш аскардан сўрашди: "Агар сенга 20та террорчи ҳужум қилса нима қиласан?" У деди: "Мен қуролимни оламан ва отиб ташлайман". "Баракалла, агар танк келиб қолсачи?" Жавоб берди: "Гранометни қўлимга оламан ва ҳимояланаман". "Яхши, агар самолёт учиб келса, танк бостириб келса ва террорчилар ҳам ҳужумга ўтсачи?" У шундай жавоб берди: "Ўртоқ генерал, нима, армиямизда ёлғиз ўзим жанг қиламанми?"\nПутиннинг бувиси ҳақидаги ҳазил (ва Россиянинг барча аҳолисига озгина алоқадор)\nЮридик маслаҳатхонадаги суҳбат. Бувиси келиб адвокатга деди: "Мен ҳуқуққа эгаманми?" У: "Эгасиз, бувижон". У шундай деди: "Йўқ, менда ҳуқуқ борми, деб сўрамоқчиман ...". У: "Ҳа, сизда бор." У: "Хўп, мен қилоламанми ёки йўқ...?". У: "Йўқ, буви, қила олмайсиз."\nКиритилди: 11:53 05.11.2019. Ўқилди: 2778 марта. Фикрлар сони: 0 та.


Рашк – ишончсизлик…ми? - Behzod Fazliddin\nИюль 21, 2019 Июль 22, 2019 Sayt muallifi\t0 изоҳлар\n“Рашк – ишончсизлик” деб ёзибди интернетда бир муаллиф. “Сиз нима дейсиз?” қабилидаги бу гапга шарҳ ёзганлар ўз дунёқараши, ҳаётий эътиқоди даражасида фикр билдиришган. Баҳс даюсликка бориб тақалганида жим туришни лозим топмадим:\n“Ҳар нарса ҳаддидан ошганда аслига хилоф маъно касб этади. Жумладан, васвасага айланиб улгурган беҳуда рашк ҳам. Агар “Рашк – ишончсизлик” дейилганда шу ҳол назарда тутилаётган бўлса, тушуниш мумкин. Аммо эътиборимни тортгани бошқа жиҳат. Аксариятимиз ҳатто рашк қилишда ҳам тенгсиз инъом саналмиш Ақлни бир четга суриб қўямиз: кимни нима учун рашк қилаётганимизни англаб етмаймиз. Қизғаниб ё қизғанмай ўзимизни ҳар балога мубтало қилаверамиз. Кўпинча рашкни севишганларга боғлаймиз. Ахир ҳар бир эр киши учун, аввало, аҳли аёлини рашк қилиш, бегона нопок назарлардан қизғаниш, ҳимоя қилиш бежиз буюрилмаган-ку! Тўғри, рашк иймондандир, иймонли одам рашк қилади. Муқаддас динимизда ҳам даюслик қаттиқ қораланади.\nҲамон рашксизлик, дасюлик урчиб боряпти, ҳатто яширин-ошкора тарғиб қилинаётгандек… Улар орасида “ўзимизникилар” ҳам бўлиши эҳтимолдан холи эмас. Бўлмаса, билиб-билмай миллионлар кўз ўнгида “очилиб” бораётган бўйқизларга қарата “Айланай, ҳо, айланай” деб туришмас эди… Демак, азалдан табиатимизда бўлган рашк ҳисси ҳам тарбияга муҳтож экан. Назаримда, кўпроқ гапириб юбордим. Яна айтмоқчи бўлганим, глобал тармоқда имкон қадар икки дунёмиз учун фойдали гаплардан ёзишайлик, ишончсизликка эгизак рашкка эмас, Ҳақ йўлидаги иймонимизга эш Рашкка боғланайлик…”\nБу гаплар ҳам дилимдагиларни тўлиқ ифода этмагандай туюлди. Ўйладим, яна ўйлайвердим. Ижтимоий тармоқларда борган сари “очилиб” кетаётган таниш-нотанишлар-чи? Беихтиёр уларнинг ёзганларига кўз тушиб, “қуюқлашиб” бораётган суҳбатидан кўнгил хира тортади. На “аралашиш”ни биласан, на жим туришни… Саҳифасидаги маълумотга турмуш қурганини қайд этганлар ҳам нуқул “антиқа” суратлар қўйиш билан машғул бўлса, унга “оғзининг суви оқиб” суюқ шарҳлар битаётганларга “ноз-истиғноли” жавоблар ёзса, устига устак, бу “томоша”ни ҳамма кўриб-кузатиб турса. Демак, уларни рашк қиладиганлар йўқ экан-да…\n← Шавкат Раҳмон: «Бошқа оламлар бор, бошқа оламлар…»\nДамободлик Дуйшэн →\nБеҳзод Фазлиддин. Томчилар тилида ҳузурбахш шивир…\nИюль 14, 2019 Sayt muallifi 2


Катта шаҳарда бир ҳафта интернетсиз яшаш мумкинми? | LifeHaq.uz\nИсмим Полина ва мен ахборотга мойилликка дучор бўлганман. Бундай хулосага мени олам билан боғлаб турган виртуал ипларни бир ҳафтага узганимдан сўнг келдим. Ҳаётимнинг катта қисми Жаҳон тўри билан боғлиқ: мен унда ишлайман, мулоқот қиламан, янги нарсаларни ўрганаман, кўнгил очаман, харид қиламан. Мен 7 кун давомида одатий нарсаларга қанча вақт кетказишимни ҳамда ахборот оқимидан ташқарида тўлақонли яшай олишимни текшириб кўрдим.\nМен ушбу синовдан олган таассуротларимни ўртоқлашишга ҳамда муқаррани қабул қилишнинг 5та босқичидан қандай ўтганим, навигаторсиз уйга боришни билмаганим, китоб бўйича таомлар тайёрлашни ўрганганим ва интернетни аввалгидан ҳам кўпроқ яхши кўриб қолганим ҳақида сўзлаб беришга қарор қилдим.\nИнтернетда нимадан фойдаланаман ва жуда соғинган нарсаларим\nБу ерда мулоқот деярли узлуксиз давом этади. Одатий ёзишмалардан ташқари, мен дўстларим, ҳамкасбларим, қариндошларим чатларига аъзоман. Алоқа учун тўламаслик учун қўнғироқларни ҳам шу ердан амалга ошираман.\n2. Навигатор хариталари\nАвтомобилга ўтирган заҳотим ёқаман. Рулни бошқаришда ҳаяжонланмасликка, йўлдаги тиқинларни айланиб ўтишга ва йўлдан завқ олишга ёрдам беради.\nМен ўзгарувчан ҳавоси билан машҳур бўлган Петербургда яшайман, шунинг учун иш кунимни илова кўрсатадиган ахборотдан келиб чиқиб режалаштираман. Ёмғир бошлангунича бола билан сайр қилишга улгуриш керак.\nКўпинча иш бўйича фойдаланаман – бу ижтимоий тармоқларда мени қизиқтирган одамларни топиш ва улар билан алоқа ўрнатиш, илҳом тўлқинини тутиш ва ҳозирги урфни билиш (одамлар ниманинг устида куладилар, нимадан ҳайратдалар ва ҳ.к.) имкони мавжуд.\n5. Банк иловалари\nҲисобларни тўлаш, харидлар, пул ўтказиш – буларнинг бари шу манзилда.\n6. Google почтаси\nКамдан-кам ва фақат иш бўйича ишлатаман. Тарқатма хабарлар ва спамга қизиқмайман.\n7. Google излаш тизими\nКичик ёшдаги фарзандим бор ва мен ҳамма нарсани интернетдан излайман. Менда тезкор илдиз отган “онага хос” бу одатни йўқотиш имконсиз.\nВидео томоша қилиш. Ва яна видео томоша қилиш.\nДемак, синовни бошлаймиз\n1-кун. Рад этиш\nЯнги ҳаёт душанбадан ёмон бошланди. Барча фаол фойдаланувчилар сингари тонгда соат жинғиллаши билан қўлим смартфон томонга чўзилди. Мен доим шундай қилардим: аввалига 10-15 дақиқа телефон, сўнгра ваннахонага борса бўлади. Шошилинч хабарни ўқиш учун эмас, шунчаки. Синов эсимга тушди. Телефонни жойига қўйдим. Вазият устидан назоратни қўлдан чиқарганимни ҳис қилдим. Нимадир етишмаётгандек ҳиссиёт мени таъқиб қилди. Бу ҳолат кечқурунгача давом этди. Миямда тартибсизлик, фикрларим жамланмаган. Дўстларим нима қилаётган экан? Нима янгиликлар? Бир дақиқага Facebook’га қарасам нима бўлади?\nИнтернет айниқса иш вақтида етишмади. Диққатни бир жойга жамлашга уриняпман ва ҳар ярим соатда қўлларим телефонга узатилмоқда, миям импульслар бермоқда: “Эртага ҳаво қандай? Instagram’да нима гап?” Менда қайта юкланиш тушунчаси пайдо бўлади: шахсий масалалар бўйича 10-15 дақиқа ижтимоий тармоқда ва мен ишни давом эттиришга тайёрман. Уйдан ишлаганим учун уйга хос қайта юкландим: кирларни ювишга соламан, чанг артаман. Мўъжиза – кечқурунгача уй юмушлари қолмади.\nҚўлларимнинг енгил ҳаракати билан макаронлар ажойиб таомга айланди. Маълум бўлишича, овқат тайёрлаш учун вақт етарли экан, бекорга шикоят қиларканман.\nКечга бориб ахборотга ташналик авж олди, мен турмуш ўртоғим ўз телефонида ёққан футбол шарҳини кўришга ҳам тайёр эдим, зеро ҳеч қачон футболга қизиқмаганман. Ғамгин хўрсиниб, бундан ҳам воз кечаман. Эрим ғоямнинг муваффақиятига унча ишонмади. Фикримча, у ҳамли медиааскет-аёлларга тўқнаш келмаган. Кечқурун асабларимни тинчлантириш учун одатий душ ўрнига кўпикли ванна қабул қилдим, сўнгра қўлимга китоб олдим. Мутолаа билан 4 соат учиб ўтди. Жуда яхши ухладим.\nҚачондир эрта тонгда телефонга қўл узатишдан тўхтайманми ёки бу ҳаётим охиригачами? Соат 7:00ни кўрсатмоқда, ишни одатда соат 10:00да бошлайман. Орадаги бу 3 соатни одатда бола билан машғулотларга, чўмилишга, нонушта тайёрлашга сарфлардим. Барчаси тезлаштирилган режимда. Биринчи егулик вақтида эса интернетда ўтириб, хатлар, янгиликларни ўқиб, Instagram ва Facebook’ни томоша қилардим.\nБугун иш кунимни эртароқ ва ижтимоий тармоқларсиз бошладим. Тезда интервью тузиб, бўлажак мақолалар учун миямда пайдо бўлган ғояларни ёздим, – одатда уларни муҳаррирларга электрон шаклда юборардим, энди эса блокнотда ёздим. Анчадан буён қўлда ҳеч нарса ёзмагандим. Қўл тез чарчайди, аммо ручка ва қоғознинг ўзаро алоқаси жонли ва ҳақиқий нарса. Асосийси, тармоқ пайдо бўладиган вақтгача ғоялар эскириб қолмасин.\nҲозирча синов кўпроқ итимни қувонтирмоқда – сайрларимиз узоқроқ давом этмоқда. Ўзимда у билан бирга ҳиёбонда югуришга куч топдим.\nОдатий 20 дақиқа ўрнига бир соатдан буён айланаётган итнинг кўзларида савол ўқилмоқда: “Қачон уйга кетамиз?”\nКўтаринки руҳда қолишга ҳаракат қиламан, аммо гаджетларига бутунлай кириб кетган одамларни кўриб ғашим келади. Тушунаман: менга мумкин эмаслиги сабабли. Шаҳар бўйлаб навигаторсиз ҳаракатланишга уриндим, натижада барча тирбандликларда туриб, зўрға уйга етиб олдим.\nБу тирбандликларни қандай айланиб ўтишни билмасдим, чунки одатда навигатор йўлни кўрсатарди. Йўлда учрайдиган белгиларни мунтазам кузатиб юриш жуда чарчатади.\nЭрта тонгдан телефонга қараш одатини “тонгги саҳифалар”га ўзгартирдим. Ушбу машҳур ёзув медитациясини “Мусаввир йўли” китобининг муаллифи Жулия Кэмерон ўйлаб топган. Бунинг учун 3 варақ қоғоз олиб, уларга ҳаёлган келган исталган фикрларни ёзиш керак. Бу матнни қайта ўқиш ва таҳлил қилиш шарт эмас. Бундай амалиёт мияни тозалашга ҳамда ҳиссиётларни чиқаришга, ўзингни яхшироқ англашга ёрдам беради.\nМиннатдорлик, салбий фикрлар, хотиралар – мен нимани ва нега ёзганимни барибир тушуниб етмадим. “Тонгги саҳифалар”нинг асосий қоидаси – таҳлил қилмаслик.\nОхирги кучим билан чидайман. Ўзимни мессенжерларни текшириб кўришга навбатдаги уринишда тўхтатаман. Ким, нима ёзганини билиш истаги кучли. Виждоним билан савдолаша бошлайман: “Ҳеч ким билмайдику”, “Фақат бир дақиқага қарамай, балки муҳим хабар бордир” ва “Умуман олганда иш тўхтаб қолди, уят эмасми, ҳамкасбларингга ёз”. Бир дақиқалик заифлик синовни бекор қилиб, ўзимдан норозиликни кучайтиришини тушунаман.\nАвваллари бола билан ҳиёбонда сайр қилиш чоғида YouTube’да видео томоша қилиб, танишларим билан ёзишардим. Интернетнинг йўқлиги қизиқишлар бўйича шерик топиш учун яхши сабаб деб ўйлаб қолдим ва дугонамга учрашишни таклиф қилдим. Яхши мулоқотдан ташқари болам учун ўйинчоқларга ҳам эга бўлдим. Барибир “юзма-юз” учрашувлар жуда ёқимли. Об-ҳавога мос келмайдиган кийинибман. Уйдан чиқаётганимда илиқ эди, аммо кечга бориб ёмғир ёға бошлади ва кучли шамол эсарди. Буни билганимда (аввалдан иловани текширсам, билган бўлардим), иссиқроқ кийиниб, ёмғирпўш олардим. Хуллас, смартфонингиз 3-кун ёқилмаган бўлса, ҳаёт кутилмаган ҳолатларга жуда бой экан.\nТармоқдан ўчирилган бўлсангиз, бир-икки дақиқада ҳал бўладиган ишларга кўп вақт сарфланади. Масалан, мен концертга чипталар сотиб олиш учун театр кассасига бордим. Театр кассасигая! Бундай аҳмоқликни охирги марта қачон қилгансиз? Одатий ҳаётда чипталар учун шунчаки банк картамдан пул тўлаб, концертгач уларни унутган бўлардим. Айтганча, қоғоз чиптани қўлимда ушламаганимга ҳам анча бўлибди. Балки, ҳеч қачон ушламагандирман. Чипта олиш учун узоқ босиб ўтилган йўлдан сўнг, почта қутимда коммунал хизматлар учун тўлов қоғозларини кўрдим. Уларни тўлаш учун банкка боришим кераклигини тасаввур қилганимда, бутунлай тушкунликка тушдим.\nҲамёнимда ҳафталаб нақд пул бўлмаслиги мумкин. Аксарият маҳсулотлар ва хизматлар учун онлайн тўлов амалга ошираман.\nКундалик ҳаётим ҳақидаги ҳикоялар билан Instagram’да ўртоқлашишни истайман. Бугун кактусни янги тувакка кўчирдим ва китоб бўйича таом тайёрладим, аммо ҳеч ким буни билмайди. Шунга қарамай, одамлар билан жонли мулоқот қила бошладим. Янгиликларни ҳам улардан билиб оляпман. Шунингдек, телевизор томоша қиламан. Мавзуга доир фильм дуч келиб қолди: “Фарахли ноябрь” мени тармоқдан ташқаридаги қийин даврда қўллади. Унда бош қаҳрамон қиз йигитини бир ойга телефонни ўчириб қўйишга мажбурлайди ва йигит азобланади. Ҳудди мендек.\n5-кун. Қабул қилиш\nБу кун шиори: “Ҳаётни ўзгартисанг – бутунлай ўзгартир!” Шаҳд билан шкафимдан ҳамма кийимларимни чиқардим ва кераксизларини ажратдим. Бир неча соат ўтгач оғиргина қоп ҳосил бўлди. Интернетда ўтирсам, бу ишни қилишга вақт топишим мушкул бўларди.\nНарсаларни “Раҳмат!” ҳайрия дўконинининг кийим тўплаш контейнерига олиб бордим. Тан оламан, бу контейнерни шунчаки танламадим. Яқинда шаҳарликлардан кераксиз кийимларни тўплаб, уларни сотишдан тушган пулни ҳайрияга берадиган дўкон ҳақида мақола ёзишни режалаштирган эдим. Албатта, ҳамма нарса сотувга қўйилмайди, кийимларнинг бир қисми эҳтиёжмандлар келиб, уларни бепул олиши мумкин бўлган пунктларга жўнатилади. Авваллари мен лойиҳа асосчиларидан жойлаштириш учун суратлар сўраган бўлардим, бугун эса ўзимни фотомухбир ролида синаб кўрдим. Касбий ўсишни ҳис қиляпман.\n“Раҳмат!” ҳайрия дўконининг контейнерлари ана шундай кўринишга эга. Улар тўлганидан кейин бўшатилиб, кийимлар саралаш марказига олиб борилади.\nМен ҳақиқатга кўникдим ва тармоқдан ташқари кўплаб ишлар топдим. Ҳудди шу пайт, кутилмаганда турмуш ўртоғим “Тахтлар ўйини” сериалини фақат бирга кўришга оид келишувимизни бузиб, янги серияни кўрмоқчи эканлигини билиб қолдим. Нима эмиш, синовим якунланишини кутишга бошқа сабри етмасмиш. Тезликда боламни бувисига қолдириб, чалғимаслик учун спорт залига югураман. Эрим сериални томоша қилаётган хонага кириш эшигини қаттиқ ёпаман. Остонада пойабзалимни кийиш чоғида бошланаётган сериянинг овози тинчлик бермасди. Машғулотни тугатгач, ўзимдан фахрланиб кетдим.\nМашқларим натижасида энг катта натижага эришган куним.\n6-кун. Қайта туғилиш\nЭнг қийини гуглдан фойдаланмаслик. Кичкина болам бўлгани учун ҳамма нарса, унинг ҳар бир аксиришини ҳам гуглдан қараман. Яқинда у навбатдаги эмлашга бориши керак. У ҳақида батафсилроқ билиб олган маъқул. Ҳозир қўл остимда интернет йўқлиги ҳамда форумга кириб, ахборот тўплай олмаслигимдан қувондим. Ахир айтишадику, гуглдан тўғри изласанг, ҳар қандай касаллик ўлим билан тугайди. Эмлаш эса бундан баттар.\nБугун кечқурун “Мия жанги” – кўплаб жамоалар мусобақалашадиган интеллектуал ўйин. Иштирокчилар қайсидир кафеда тўпланади ва олиб борувчи саволлар беради. Ўйлаш учун бир дақиқа ўтгач, жавоблар ёзилган варақлар ҳакамларга топширилади. Кўпроқ тўғри жавоб берган жамоа ғолиб бўлади. Асосий қоида: телефондан фойдаланиш мумкин эмас. Биз 40та жамоа орасида 17-ўринни эгаллаган бўлсак-да, жуда қувноқ ўтди! Менга етишмадими? Албатта! Бу ерда у барчага етишмагани қувонарли.\n7-кун. Лаҳзадан завқ олиш\nБу дам олиш кунлари оиламиз билан табиат қўйнига чиқдик. Синовнинг охирги кунида турмуш ўртоғим мени қўллашга қарор қилиб, машинада футбол матчини томоша қилиш ўрнига радио орқали онлайн тинглаб кетди. Барча ахборот кўзлар орқали қабул қилинадиган дунёда ҳануз бундай опциянинг мавжудлиги ҳайратга солади.\nҲафта давомида биринчи марта ноқулайликни ҳис қилмадим. Ахир табиатда ҳамма интернетдан дам олиб, жонли мулоқотдан завқланиши керак. Бу ерда ҳамма қўлига телефонни олганида, сенинг ҳар томонга қарашингга тўғри келадиган ноқулай танаффуслар йўқ. Батамом ҳотиржамлик.\nЙўлда Ленинград туманидаги от спорт клубида тўхтатдик. От минишга қўрқаман, аммо суратга тушиш мумкинку.\nЎзимда ўзгаришларни ҳис қиламан: суратга тушганда ижтимоий тармоқларга энг яхшисини танлаш учун кўп кадрлар олишни сўрамайман. Умуман, фотошопдан ўтган бахтли қиёфаларнинг суратлари кўз олдимдан йўқолганидан кейин, ҳаётим, қоматим ҳамда бўялмаган юзимнинг кўзгудаги акси ўзимга кўпроқ ёқа бошлади. Синовнинг охирги бир неча соати қолди ва мен смартфонимдаги “уяли маълумотларни” ёқишим мумкин бўлади. Мен буни жуда кутдим, аммо ҳозир бироз ғамгинман, чунки эндигина одамлар билан нигоҳим тўқнашганда табассум қилишни ўргандим.\nСиновдан кейинги ҳаёт\nНатижада ўзим учун кўпроқ вақт пайдо бўлди: спорт залига 2 марта ўрнига 3 марта бордим, битта китоб ўқидим, шкафимни тозалаб, кераксиз кийимларни йўқотдим, шаҳардан ташқарига чиқдим, блокнотда 67 саҳифани тўлдирдим, одамлар билан жонли мулоқот қила бошладим. Интеллектуал ўйинни айтмайсизми, у ерда ҳақиқий ҳиссиётлар жанги бўлди. Турмуш ўртоғим хилма-хил таомлардан, итим эса узоқ сайрлардан ҳурсанд.\nБу тажриба ҳаётимга қуйидаги ўзгаришларни олиб кирди:\nДиққатимни ҳозирга қаратишни ўргандим;\nҲаммага ва бирдан жавоб бериш мажбурияти йўқолди;\nЎзим ва бошқаларнинг вақтини қадрлай бошладим;\nЎз ҳисларимга қулоқ солишни ва ўз фикримга эга бўлишни ўргандим;\nГаджетлар ҳаётимизни осонлаштиради, аммо бўрттириб юбормаслик керак;\nМенинг ҳолатимда интернетсиз ҳаёт бор, лекин иш бўлмайди;\nРежа: ҳафтада 1 мартада виртуал реалликдан бутунлай чиқиш.\nБундай танаффус қувватни ошириб, янада кўпроғига улгуриш имконини беради.\n08/01/2021 12:25:00 30 0 Манба: adme.ru


ҚАЛБ АМРИ ВА АҚЛГА ТАЯНАМИЗ — Ishonch Gazetasi\nҚАЛБ АМРИ ВА АҚЛГА ТАЯНАМИЗ\nКоронавирус эпидемияси дунёга таҳдид сола бошлаганидан буён маҳаллий матбуотимизнинг ўзида у ҳақда юзлаб таҳлилий мақолалар ёзилди. Ҳар куни ушбу вирус тўғрисида минглаб ахборотлар тарқалмоқда. Уларда ушбу вируснинг айрим қирралари очиб берилмоқда, инсоният огоҳликка чорланмоқда.\nШуни тан олиб айтиш жоизки, Олий Мажлис сенати аъзоси, сиёсатшунос Қудратилла Рафиқовнинг «Коронавирус таҳдиди ва бирдамлик симфонияси» мақоласи ушбу чиқишлардан буткул фарқ қилади. Уни ўқиган киши кўринмас офат қиёфасини бутун бўй басти билан тўла илғайди, у қандай оқибатларга олиб келиши мумкинлигини идрок қилади ва бу оқибатларни енгиллатиш учун қандай чоралар кўриш кераклиги ҳақида мушоҳада юритади. Ушбу мақола қайноқ ва меҳрли қалбга, совуқ ақлга тенг таянилган ҳолда ёзилганини илғаш қийин эмас.\nДарҳақиқат, кўзга кўринмас шарпа инсонлар ҳаётига чанг солаётган бугунги даврда ҳар биримиздан огоҳлик, бирдамлик, тартиб-тамойилларга қатъий риоя қилиш талаб этилади. Ўзбекистон ҳар доим дўстлари бошига иш тушганда ёрдам қўлини чўзиб келган. Шунинг учун ҳам бугун мамлакатимизни қўллаб-қувватлаш истагидаги дўстларимиз кўп. Яқинда мамлакатимиз Афғонистонга, Қирғизистонга кўмак берди. Бу биз минг йиллардан бери илму маърифат, оқибат, меҳр-мурувват дарёларидан сув ичиб келганимиз туфайлидир. Қадим қадриятларимиз бизга коронавирус пандемиясини енгишда ҳам асосий қуролларимиздан бири вазифасини ўтамоқда.\n«Меҳр-шафқат ва саломатлик» жамғармаси ҳисобига ўтказилаётган пул маблағлари миқдори соат сайин ортиб бораётгани юртдошларимиз қалбида олийҳимматлик, бир-бировга қайишиш каби фазилатлар мужассамлигидан даракдир. Бугунги синовли кунларда касаба уюшмалари савобли ишларга ҳар томонлама бош қўшмоқда. Барча ходимлар бир кунлик иш ҳақларини мазкур жамғарма ҳисобига ўтказиб бердилар. Бундан ташқари, эҳтиёжманд оилаларни қўллаб-қувватлаш, карантиндаги юртдошларимизга мадад бериш чоралари узлуксиз кўрилмоқда.\nХоразм вилоятидаги касаба уюшма ташкилотлари томонидан ўтган даврда аҳолининг санитария-эпидемиологик осойишталигини таъминлаш борасида 86 миллион сўмликдан зиёд хайрия тадбирлари амалга оширилди. Жумладан, карантиндаги фуқароларга тиббий ниқоб, спирт, бир марталик салфетка, анитсептик воситалар етказиб берилди. Хайрия тадбирлари узлуксиз давом этмоқда.\nКези келганда, давлатимиз раҳбари томонидан коронавирус пандемиясига қарши кўрилаётган чоралар янада самарали бўлиши бизга, ҳар биримизга боғлиқлигини айтиб ўтиш жоиз. 3 апрел куни ўтказилган видеоселекторда Президентмиз халққа мурожаат қилиб, ҳар бир фуқародан ўзини эҳтиёт қилишни сўради. «Ишонтириб айтаманки, коронавирус тарқаб кетмаслиги учун давлат барча чораларни кўради. Аммо шу синовли дамларда ҳар бир ўзбекистонлик, ҳар бир идора, жамоатчилик вакиллари бир мушт бўлиб ҳаракат қилишимиз керак. Касалликни маҳалламизга, уйимизга, оиламизга олиб кирмаслик учун энг аввало ўзимиз масъулмиз» деди давлатимиз раҳбари. Биз зиёли, маърифатли инсонларнинг авлодлари сифатида ушбу масъулиятни албатта ҳис қиламиз. Дўсту биродарларимиздан, ёшлардан, барча-барчадан ана шу масъулликни талаб қиламиз. Зеро, бирдамлик симфониясини биргаликда ижро қилиш орқалигина коронавирус таҳдидини бартараф қилишимиз мумкин.\nХоразм вилоят касаба уюшма ташкилотлари бирлашмаси раиси ўринбосари\n379 МИНГ ДОЛЛАРЛИК ТУШЛИК ёки биз қаёққа қараб кетяпмиз?\nНОН ҚОЛДИҒИ 6 МИНГ “ЁШДА”\nДўстлик ва ҳамкорлик байрами\nАввалгиси\tКейингиси 1 - 10


Гўштнинг фойдали ва зарарли турлари - Zamin.uz\n23:30 / 09.01.2021\nГўштни саломатлик учун фойдали деб бўлмайди, аммо бу ундан буткул воз кечиш кераклигини билдирмайди. Гўшт оқсил, B 12 ва темир моддасининг кони ҳисобланади. Организмда муаммо кузатилмаслиги учун тўғри овқатланишга риоя қилиш керак. Шифокорлар ликопчанинг тўртдан бир қисмида гўшт, қолганида сабзавотлар, дуккакли ҳамда ўсимлик маҳсулотлари бўлиши кераклигини таъкидлайди.\nПарҳезшуносларининг фикрича, таомни ёғсиз гўштдан тайёрлаш керак. Дўкондан таркибида ёғ 10 гр кўп бўлмаган гўшт харид қилиш керак. Овқат пишириш жараёнида эса ундаги ёғли бўлакни кесиб олиб ташлаш зарур.\nКурка гўштида юрак, ҳазм жараёни, мия фаолияти умуман организм учун керакли бўлган барча моддалар мавжуд. Курканинг сони бошқа қисмларига нисбатан ёғли бўлишига қарамай, фойдали ва темир моддасининг кони саналади.\nТадқиқотларда товуқ гўшти вазнни меъёрда бўлиши ва киши ўзини яхши ҳис қилишида муҳим роль ўйнаши аниқланган. Оқ товуқ гўшти фосфор ва рибофлавиннинг, қизили эса рух моддасининг кони.\nМол гўшти оқсил ва озуқа моддаларининг манбайи. Агар унинг табиийсини танланса, антиоксидант ва E витамининг кони ҳамдир. Аммо кўмирда пиширилган гўштни истеъмол қилмаган яхши. Чунки бу саратон хавфини ривожланишига олиб келиши мумкин.\nСосиска, колбаса сингари қайта ишланган гўшт маҳсулотларидан воз кечиш, ҳеч бўлмаса тийилишни билиш керак. Тадқиқотларда натрий ва тўйинган ёғларга бой бўлган ушбу маҳсулотларнинг йўғон ичак саратонини келтириб чиқариши маълум бўлган. Катта миқдордаги натрий юрак касалликлари, қандли диабет ва инсульт хавфини кўпайтиради.\nЁғли гўшт холестерин миқдорини ошириб, юрак-қон томир касалликлари хавфини ривожлантиради. Товуқ гўштининг териси ва болдири ҳамда ресторанлардаги стейклар ҳам ёғли ҳисобланади. “Замин” янгиликларини “Twitter”да кузатиб боринг\nКартошка, қаҳва ва сариёғ. Озаётганлар учун безарар бўлган маҳсулотлар\n11-12-2020, 07:35, Ҳаёт тарзи\n18-09-2020, 13:30, Ҳаёт тарзи\n17-02-2020, 22:00, Ҳаёт тарзи\nҚандай маҳсулотлар юракни ҳимоялашда ёрдам беради\n29-09-2019, 14:15, Ҳаёт тарзи


МЕҲР ҚЎЛЛАРИНИ УЗАТГАНЛАР... «Меҳр қўлларини узатайлик». Дарвоза пештоқига битилган бу сўзларнинг олдидан жўн ўтиб кетиш қийин, ҳарқалай ичкаридан маъсум боқиб турган нигоҳлардан жимгина кетолмайсиз.\nҲУҚУҚИЙ БИЛИМЛАР ОШИРИЛМОҚДА Бугунги кунда мамлакатимиз фуқароларининг ҳуқуқлари ва эркинликларини ҳимоя қилиш борасида самарали механизмни шакллантириш бўйича кенг қамровли ишлар амалга оширилмоқда.\nҲАРБИЙ ШИФОКОРЛАР – МАҲАЛЛАДА Мудофаа вазирлиги Марказий ҳарбий клиник госпитали мутахассислари пойтахтимизнинг Мирзо Улуғбек туманидаги «Боғимайдон» маҳалласида бўлиб, туман оилавий поликлиникаси билан ҳамкорликда аҳолини тиббий кўрикдан ўтказди.\nОРОМГОҲДА БИР КУН Мудофаа вазирлигига қарашли шундоққина тоғ этагида жойлашган «Тонг» болалар соғломлаштириш оромгоҳига қадам қўйишингиз билан димоғингизга салқин ҳаво, турли гиёҳларнинг ифори урилади.\nЯНГИ ЁТОҚХОНА ТОПШИРИЛДИ Тошкент ҳарбий округининг Ангрен шаҳрида жойлашган ҳарбий шаҳарчада бир гуруҳ Ватан ҳимоячиси ва уларнинг оила аъзолари учун замон талаблари асосида қайта таъмирланган ётоқхонани фойдаланишга топшириш маросими бўлиб ўтди.\nАВТОБУС: ЧИРЧИҚДАН ТИББИЙ КЎРИККА ҚАДАР Пойтахтимизнинг равон кўчалари бўйлаб автобус елиб боряпти. Чирчиқ шаҳридаги ҳарбий қисмларнинг бирида хизмат қилувчи ҳарбий хизматчиларнинг оила аъзолари тиббий кўрикдан ўтиш учун келаётир.\nКЎНГИЛ БОҒИН НУРАФШОН АЙЛАБ Меҳрга, мурувватга муҳтож инсонларга ғамхўрлик қилиш – инсонийликнинг энг юксак кўриниши. Зотан, озгина эътибордан, шафқатдан, меҳрнинг тафтидан кўнгиллар осмон қадар юксалади. Яхшилардан яхшилик кўрган инсоннинг яшашга, ҳаётга муҳаббати ортади. Йиллар ўтиб у ҳам ортидан яхши ном қолдиришни истайди, хайрли амалларни ҳаётининг мазмунига айлантиради.\nОРОМГОҲГА ОШИҚАЁТГАН БОЛАЖОНЛАР Ўлкамизда ёз. Саховатли ва гўзал бу фаслнинг айниқса, болажонларга атаган туҳфалари бисёр. Шунинг учун ҳам ёзни болалар бир олам қувонч билан қарши олишади. Сабаби бу вақтда барча таълим муассасаларида ёзги таътил бошланиб, болалар севимли масканлари – оромгоҳлар томон ошиқадилар. Уларнинг истак ва интилишларини ҳисобга олган ҳолда ҳар йили мамлакатимизнинг сўлим табиатли, жаннатмонанд гўшаларида жойлашган болалар соғломлаштириш масканларида дам олувчиларни кутиб олишга қизғин тайёргарлик кўрилади.\n«ҲАР БИР БОЛАГА МЕҲР, ЭЪТИБОР» Юзларидан самимият, беғуборлик балқиб турган болажонларни кўрганимизда кўзимиз қувончга, юрагимиз сурурга тўлади. Зеро, ҳаётимиз улар билан гўзал, улар билан мароқли. Шунинг учун ҳам эзгу ўйларимиз, ёрқин келажак ҳақидаги орзу-ниятларимиз, яхшиликни кўзлаб амалга ошираётган ишларимиз замирида фарзандларимизга – келажагимиз эгаларига бўлган чексиз меҳру муҳаббатимиз ётади.\nЎЗБЕК ЭЛИДА ЎКСИК ФАРЗАНДЛАР БЎЛМАГАЙ Дунёни меҳр асрайди, дейишади. Дарҳақиқат, меҳру мурувват борки, имон-инсоф бор, одамийлик бор, шафқат бор. Меҳр берсанг қадр топасан, деб бежиз айтишмаган. Негаки, меҳр кўриб улғайган инсон муҳаббатга ошно, атрофидагиларга ғамхўр бўлади.


Беларусда коронавирус тарқалиши ногирон болалар уйида хавотир уйғотмоқда\n28 октябр 2020, Тошкент вақти: 19:40\nМинск, 18 апрель, 2020\nБеларусдаги ривожланишдан ортда қолган болалар уйига кўмаклашувчи хайрия ташкилоти муассисига кўра, коронавируснинг ушбу муассасада тарқалиши унга “қақшатқич зарба” берган.\nМарказий Глусск туманидаги “Веснова” болалар уйида оғир ногиронлиги бор ва иммун тизими заиф бўлган 170 га яқин бола ва ёш йигит-қиз туради.\nМаҳаллий ҳокимият идоралари 24 апрелда у ердагилар инфекция юқтирганини айтди, аммо неча киши юқтирганини ошкор қилмади.\nБолалар уйига Ирландиянинг “Chernobyl Children International” хайрия ташкилоти молиявий кўмак кўрсатмоқда. Ташкилот асосчиси Ади Роше фикрича, болалар оғир ногирон бўлгани учун қаттиқ хавф остида қолган.\nБолалар уйи маъмурияти уларни ҳимоя қилиш учун чоралар кўрмоқда, бироқ болалар бир-бирига яқин яшаётгани учун қийинчиликларга дуч келмоқда.\nБолалар уйи жойлашган Могилёв вилояти ҳокимият идоралари айтишича, биринчи вирус юқтирганлик ҳолати болалар уйи ходимларидан бирида қайд этилган.\nЎша кундан бери барча ходимлар ва унда яшаётганлар тестдан ўтказилган, лекин вирус юқтирганларнинг кўпчилигида касаллик аломатлари аниқланмаган.\nБеларусь президенти Александр Лукашенко COVID-19, коронавирус сабаб бўлган касалликка оид глобал хавотирларни масхара қилиб, вируснинг хавфли эканига ишонмаяпти.


Радио учун янгиликларнинг қисқа баёнини ёзиш - BBC Academy\nРадио учун янгиликларнинг қисқа баёнини ёзиш\nХўш, янгиликлар бюллетени ёки қисқа баёни давомийлигини нималарга асосланиб белгилаган маъқул? Мазмуни қизиқарли бюллетен ёзиш учун ҳар бир янгилик вақти ўлчовини назарда тутиб туриш муҳим.\nРадиони ким тинглаётгани ҳақида ўйланг. Радиостанция тингловчилари сонини оширадиган ҳамда аудитория қизиқишларига мос тушадиган қисқа янгиликларнинг яхши баёнини ёзиш йиллар мобайнидаги тажриба ортидан эришиладиган маҳоратдир.\nҲелен Морган Винне Лондондаги Би-би-си Радио янгиликлари хонасида муҳаррир ўринбосари бўлиб ишлайди. Унинг айтишича, тингловчиларингиз қизиқишларини англаш ҳамда сиз танлаган мавзуга таъсир кўрсатадиган биринчи нарса, бу:\nХўш, янгиликлар бюллетени ёки қисқа баёни давомийлигини нималарга асосланиб белгилаган маъқул? Мазмуни қизиқарли бюллетен ёзиш учун ҳар бир янгилик вақти ўлчовини назарда тутиб туриш муҳим. Бешта янгиликнинг узунлиги икки дақиқа бўлса, ёки олти ё етти янгиликни уч дақиқа давомида ўқиб тугатилса, ва бу янгиликлар орасида икки ёки уч овоз билан иллюстрация қилинса, буни мукаммал бюллетен деб аташ мумкин. Янгилик орасидаги овозларнинг узунлиги 35 сониядан ошмагани маъқул.\nЯнгиликларни қайта-қайта текшириш нима учун муҳим? Сиз ишни бошлагандан кейин сиздан олдин тайёрланган янгиликлар баёнини ўқиб чиқинг, балки радиостанциянгиз бирор бир хабарни тарқатганидан кейин бирор бир ўзгариш бўлгандир, ҳодисалар орада яна ривожланган бўлиши мумкин. Бирор бир янгиликни эфирда ўқишдан олдин аввало уни ўзингиз тушуниб олганингизга ишонч ҳосил қилинг.\nЯнгиликлар бюллетенининг тили жуда оддий, тушунарли бўлиши талаб қилинади. Радио – бу имкон қадар сўзлашув тили дегани. Шунинг учун сиз янгилик ёзаётганда ҳар бир сўз ҳақида қайта-қайта ўйлаб, қарор қабул қилишингиз керак. Такрорга йўл қўймаслик лозим.\n“Хабарларнинг кўпини икки ёки уч жумлада содда қилиб тушунтириш мумкин – ҳар бир янги қатор нимадир янгилик қўшишни англатади”,\nдейди Ҳелен Морган Винне.\nСиз кун мобайнида ахборотни қандай янгилаб боришни яхши билишингиз керак. Агар бирор янгилик бир неча соатдан буён оммавий ахборот воситалари эътиборида турган бўлса-ю, сиз унга янги бир қирра беришни истасангиз, асосий янгиликка муносабат қандай бўлаётганини ўрганишингиз мумкин. Агар кун бўйи одамлар радиода фақат бир янгиликни қайта-қайта эшитаверсалар, зерикиб қоладилар.\nҲелен Морган Винне янгилик ёзишда якуний маслаҳатни беради ва “балки бу энг муҳим нарсадир”, дея қўшимча қилади: “Агар вақтингиз камлик қилаётган бўлса, кўмак сўранг. Сизнинг ишингиз жамоанинг таркибий қисми бўлган ишлардан ҳисобланади ва сизнинг ҳолатингизга ҳар ким тушиши мумкин”.\nЖонли эфирда телефон мулоқоти\nЖонли эфирда мулоқот: Меҳмонлар\nОвоз ва микрофон\nЖонли эфирдаги суҳбат\nИнтервю олиш қоидалари\nРадио материал матнини ёзиш\nРадиодастур тақдимотини ёзиш\nРадиоматериалнинг кириш сўзи ё дебочаси\nКўчадан радиоматериал тайёрлаш\nХабар матни устида ишлаш\nТилни ўзгартириш Ўзбек\nХодим сифатида кириш\nМарҳамат қилиб кутиб туринг! Биз сизнинг Би-би-си ички тармоғига уланганингизни текширмоқдамиз\nАфсус, биз сизнинг Би-би-си ички тармоғига уланганингизни тасдиқлай олмаймиз.\nЧиндан ҳам Би-би-си ички тармоғига уланганингизга ишонч ҳосил қилинг!\nСиз уланишга ҳаракат қилаётган линк тўғрилигига ишонч ҳосил қилинг!\nЁпинг ва давом эттиринг\nБи-би-си тармоғига кирганингиз тасдиқланди


13:51 07.01.2021 (Янгиланган 14:33 07.01.2021)\nЧоршанба куни амалдаги президент Дональд Трамп тарафдорлари Капитолий яқинида норозилик намойишини ўтказишди.\nНамойишчиларнинг бир қисми бино ичига бостириб кирди.\nАҚШ президенти митингда сўзга чиқиб, йиғилганларни Конгрессга боришга чақирди.\nТрамп тарафдорлари бинони қуршаб олишди. Одамлар деворларга чиқиб, бинонинг кириш қисмига киришди.\nТрамп тарафдорлари норозилик намойишида.\nПолиция одамларни тарқатиш учун кўздан ёш оқизувчи газ ва шовқин гранаталардан фойдаланишни бошлади.\nТрамп тарафдорлари Капитолийни ишғол қилмоқда.\nПолиция Трамп тарафдорларини қўлга олмоқда, Конгресс биноси олдида\nA pro-Trump protester reacts during clashes with Capitol police during a rally to contest the certification of the 2020 U.S. presidential election results by the U.S. Congress, at the U.S. Capitol Building in Washington, U.S, January 6, 2021.\nТрамп тарафдорлари Конгресс биносини ишғол қилмоқда.\nПолиция ходими парламент биноси олдида намойишчини қўлга олмоқда.\nВашингтон Конгресс биноси олдидаги вазият\nТрамп тарафдорлари Конгресснинг иккинчи қаватида\n© REUTERS / Jasper Colt / USA TODAY\nТрамп тарафдрлари Конгресс хоналарини ағдар-тўнтар қилишди.\nТрамп тарафдорлари Конгресс олдида намойиши.


11.04.2019 17:18 0 642\nТермизда ўтаётган биринчи бахшичилик фестивалининг яна бир йўналиши бўйича ғолиблар тақдирланди. Ташкилотчилар мусобақа бошланиши олдидан бахши челленжни йўлга қўйишган эди.\nИжтимоий тармоқларда фаол бўлиб ғолибликни қўлга киритган бахшилар бугун байрам бўлиб ўтаётган майдонда тақдирланишди. Ғолибларга диплом ва сувенир билан биргаликда 1 миллион сўм пул мукофоти ҳам берилди. Ғолибларни Маданият вазирининг биринчи ўринбосари Озодбек Назарбеков тақдирланди.\n1. Ижтимоий тармоқларда энг кўп кўрилган видео: Зинатин Нуритдинов ва Қуваниш Сейтимбетов\n2. Энг фаол тарғиботчи: Бобуржон Нодиров\n3. Энг замонавий бахши: Ахрор Хушвақтов\n4. Энг ёш бахши: Ғолибжон Орибов\nМаданият 08/04, 14:55


Жанговар шайлик синовидан ўтолмаган терговчи ўқотар қуролни йиғган видео тарқалди\n23:15 / 13.03.2022\nНурафшон шаҳар ИИБ ҳузуридаги Тергов бўлинмаси бошлиғи Мирали Абдураҳмонов ички ишлар ходимларининг жанговар шайлигини текшириш мақсадида ўтказилган синовда нотўлиқ қисмларга ажратилган АК-74 автоматини йиға олмаганди.\nИжтимоий тармоқда тарқалган видеода подполковник Мирали Абдураҳмонов қайта ўтказилган синовда ўқотар қуролни 17 секунддан сал кўпроқ вақт ичида нотўлиқ қисмларга ажрата олгани, 31 секунд ичида уни йиға олганини кўриш мумкин.\nЭслатиб ўтамиз, АК-74 автоматини нотўлиқ қисмларга ажратиш стандарти қуйидагича:\n15 секунд – аъло;\n17 секунд – яхши;\n19 секунд – қониқарли.\nНотўлиқ қисмларга ажратилган АК-74 автоматини 23 секундда йиғиш аъло, 25 секундда йиғиш яхши, 30 секундда йиғиш қониқарли дея баҳоланади.\nЭслатиб ўтамиз, Тошкент вилояти ИИББ бошлиғининг матбуот котиби Бобур Тўлаганов 10 март куни вилоятдаги ички ишлар органлари тизимида хизмат қилаётган барча ходимларнинг жисмоний ва жанговар тайёргарлиги синовдан ўтказилаётганини тасдиқлаганди. Шунингдек, у интернетда видеоси тарқалиб кетган Нурафшон шаҳар ИИБ ҳузуридаги Тергов бўлинмаси бошлиғи иккинчи уринишда автоматни йиға олгани, бу жараён акс этган видео борлигини айтганди.\nИИББ мулозими синовдан ўтолмаган ходимлар синовни қайтадан топшириши, агар яна ўта олишмаса малака оширишга юборилиши, ҳеч ким синовдан ўтолмагани учун вазифасидан четлаштирилмаслигини ҳам таъкидлаганди.\nКейинчалик Тошкент вилояти ИИББ тизимидаги ходимларнинг 90 фоизи қуролни тўлиқ ва нотўлиқ қисмларга ажратиш, йиғиш, ўқ отиш бўйича синовлардан аъло даражада ўтгани маълум қилинганди.\n07:31 / 11.03.2022\n“Ходимларнинг 90 фоизи синовдан аъло даражада ўтди” – Нурафшонда ички ишлар мансабдорлари ўқотар қуролни йиға олмагани бўйича изоҳ берилди\n17:51 / 10.03.2022\nНурафшонда ички ишлар мансабдорлари ўқотар қуролни йиға олмади\nҚамоқхонадаги ишқ: терговчи аёл Тошкентда қўлга тушган ашаддий қотилнинг қочишига ёрдамлашганди


Фантастика: 2015 йил 1-чорагида ЯИМ ҳажми 7,5 %га ўсди!!! – mulkdor.com\nФантастика: 2015 йил 1-чорагида ЯИМ ҳажми 7,5 %га ўсди!!!\nВазирлар Маҳкамасининг жорий йил январь-март ойларида республикани ижтимоий-иқтисодий ривожлантириш якунлари бўйича ҳисоботи эълон қилинди.\nЖорий йилнинг биринчи чорагида мамлакатнинг ялпи ички маҳсулоти 7,5 %га, саноат маҳсулоти ишлаб чиқариш ҳажми – 7,9 %га, қишлоқ хўжалиги маҳсулотлари етиштириш ҳажми – 6,3 %га ўсди. Давлат бюджети ялпи ички маҳсулотга нисбатан 0,1 % миқдорида профицит билан ижро этилди. Инфляция даражаси прогноз параметрлардан ортиқ бўлмади, деб хабар беради давлатга тегишли ЎзА.\nИстеъмол товарлари ишлаб чиқариш ҳажмлари 11,2 фоизга, чакана товар айланмаси ҳажми – 15,2 фоизга ва хизматлар ҳажми – 13,1 фоизга кўпайишига кўмаклашди.\nЎзлаштирилган инвестициялар ҳажми 8,7 %га, шу жумладан, тўғридан-тўғри хорижий инвестициялар ҳажми 10 %га ўсишига кўмаклашганлиги қайд этилди. 2015 йилги Инвестиция дастури доирасида умумий қиймати 4,8 миллиард доллардан ортиқ бўлган 53 та янги инвестиция лойиҳасини амалга ошириш бошланди. Маҳаллийлаштириладиган маҳсулотларнинг 430 тадан ортиқ янги турини ишлаб чиқариш ўзлаштирилди. Инвестиция фаоллиги ўсиши пудрат қурилиш ишлари ҳажмини 18,9 фоизга кўпайишига кўмаклашди.\n2015-2019 йиллар мобайнида ушбу дастурларга киритилган ишлаб чиқаришни модернизациялаш, техник ва технологик жиҳатдан янгилаш бўйича умумий қиймати 40,8 миллиард АҚШ долларига тенг бўлган 846 лойиҳани, муҳандислик-коммуникация ва йўл-транспорт инфратузилмаси объектлари қуриш ва уларни ривожлантириш бўйича умумий қиймати 9,8 миллиард АҚШ долларига тенг бўлган 141 та лойиҳани, шунингдек, ишлаб чиқаришни маҳаллийлаштириш бўйича умумий суммаси 5 миллиард АҚШ долларидан ортиқ бўлган 602 та лойиҳани амалга ошириш, маҳсулотларнинг 1,2 мингтадан ортиқ янги турларини ўзлаштирилди.\nЭкспорт ҳажми 13,9 фоизга ўсди ва йил бошидан 146 та янги корхона экспорт фаолиятига жалб этилди, 102 та янги турдаги маҳсулотларни экспорт қилиш йўлга қўйилди.\n“кўчамизда доим тирбандлик юзага келади. ...\n"Кўчамизда доим тирбандлик юзага келади. Буни ким ҳал қилади?" 0:00:19 0:00:19/0:00:19 ▶ Бевосита линк "Жиззах вилояти Жиззх шаҳрининг "Кўк Бозор" ҳудудида доим ...\nИқтисодиётAugust 15 2017, 02:08\nУрганч деҳқон бозорида ёнғиндан зарар кўрган ...\n2018 йил 19 июнь куни тунда Хоразм вилояти маркази Урганч шаҳридаги «Урганч марказий деҳқон бозори»нинг 2-ёпиқ павильонида кучли ёнғин содир бўлган эди. Натижада, юзлаб кв.м ...\nИнсон ...April 22 2019, 09:04


Когон туманидаги “Тараққиёт” маҳалла марказида Ички ишлар вазири ўринбосарининг сайёр қабули бўлиб ўтди — БУХОРО ВИЛОЯТИ ИЧКИ ИШЛАР БОШҚАРМАСИ\nБугунги кунда сайёр қабуллар халққа янада яқинроқ бўлиш, уларнинг дарду-ташвишлари, қийнаётган муаммоларини тинглаш ва тезкорлик билан ечимини топишда мурожаатлар билан ишлаш тизимининг ўзига хос ажралмас қисмига айланиб улгурди.\nКогон тумани “Тараққиёт” маҳалла марказида бўлиб ўтган Ички ишлар вазири ўринбосарининг сайёр қабулида ҳам айни шу масалаларга эътибор қаратилди. Қабулда бўлганлар ички ишлар органлари хизматига қайта тиклаш, суриштирув ва тергов ҳаркатлари ҳамда бошқа ижтимоий-маиший масалаларда мурожаат қилдилар.\nМурожаатларнинг кўпчилик қисми жойида ижобий ҳал этилиб, қўшимча ўрганиш талаб этиладиганлари бўйича мутасадди идора ва ташкилотларга қисқа муддатларда ҳал этиш юзасидан топшириқ берилди.\nҚабул жараёнида маҳаллий ҳокимият билан ҳамкорликда эҳтиёжманд бўлган швхсларга ногиронлик аравачаси ва қўлтиқтаёқ тарқатилиб, бир нафар фуқарога ўғлини даволатиш учун “Ордер” расмийлаштириш масаласи ҳал этилди.\nБу каби сайёр қабуллар юртимиз бўйлаб давом этмоқда.


Петербургда ўзбекистонлик ҳайдовчи 50 нафар йўловчини қутқариб қолди\nЖаҳон 10:21 / 02.12.2019 83096\nЖорий йилнинг 1 декабрь куни петербургликлар ижтимоий тармоқларга Приморский йўлидан олинган қўрқинчли тасвирларни жойлаштирдилар. «ВКонтакте» ижтимоий тармоғидаги «ДТП и ЧП Санкт-Петербург» гуруҳида эълон қилинган видеода йўловчи автобуси ёнаётгани акс этган.\nГувоҳларнинг сўзларига кўра, салонда 50га яқин йўловчи бўлган. Жабрланганлар ва жароҳат олганлар йўқ. Эллик киши транспорт воситасидан вақтида чиқиб кетишга муваффақ бўлди.\nSpbdnevnik.ru сайтига кўра, улар ҳайдовчининг ҳаракатлари туфайли омон қолган. Ўзбекистонлик 43 ёшли эркак кун қаҳрамонига айланди, у корхонада уч йилдан буён ишлайди, деб айтиб ўтишган «Третий парк» ОАЖ матбуот хизматидан. «ПД» суҳбатдоши воқеалар хронологиясини тиклади.\nҚайд этилишича, 211-сонли йўналишдаги автобус ҳайдовчиси «Черная речка» метро бекатидан соат 11:40лар атрофида йўлга чиққан, соат 12лар атрофида эса у автобуснинг орқасида қора тутун пайдо бўлганини кўрган. Эркак «Балтиец» меҳмонхонаси ёнида тўхтаб, бирданига учта эшикни очиб юборган ҳамда ва эвакуация ҳақида эълон қилган.\n«Ҳайдовчи автобусда юзага келган ёнғинни учта ўт ўчиргич билан бир ўзи ўчирмоқчи бўлди. Афсуски, амалиёт шуни кўрсатадики, агар автобус ёнишни бошласа, унда уни ўт ўчиргичлар билан бартараф этиш деярли мумкин эмас. Бу тасдиқланган», - дея тушунтиришган матбуот хизматида.\n«Третий парк» ОАЖдан «ПД»га тасдиқлашларича, фавқулодда вазият оқибатида ҳеч ким жабрланмаган. Автобусдан чиқиб кетган йўловчилар кейинги автобусга чиқишди.\nВоқеа жойига етиб келган ФВВ ходимлари ҳайдовчига ёнғинни бартараф этишда ёрдам беришди. Қутқарувчилар тезда ёнғинни ўчиргани айтилади.\nЙҲХБнинг Санкт-Петербург ва Ленинград области бўйича бошқармасининг ташвиқот бўлими ушбу воқеа юзасидан текширув олиб борилаётганини таъкидлади. Ҳуқуқни муҳофаза қилиш органлари ҳодиса сабабларини аниқлаши билдирилган.


Португалияда Криштиану Роналду исми билан аэропорт номланади\n07:56 / 23.07.2016\nПортугалия терма жамоасининг ҳужумчиси ва сардори Криштиану Роналду шарафига Мадейра аэропорти унинг номи билан аталадиган бўлди.\nPublico нашрининг маълум қилишича, бу ҳақда Мадейра ҳудудий ҳукуматининг раиси Мигель Альбукерке маълум қилди. Аэропортнинг қайта номланишини оролнинг ҳудудий кенгаши аъзолари қўллаб-қувватладилар. Энди аэропорт "Криштиану Роналду номидаги Мадейра аэропорти" деб номланади.\n«Роналдуга билдирилган миллий миннатдорчилик абадий бўлмаслиги мумкин, бироқ Мадейрада абадий бўлади", деб айтди Альбукерке.\nРоналду Европа чемпионатида жамоаси билан зафар қучгандан кейин ўзи туғилган ва 12 йил яшаган оролга ўз бренди остида Pestana CR7 меҳмонхонасини очгани келган эди. Худди шу русумдаги яна учта меҳмонхона Лиссабон, Мадрид ва Нью-Йоркда очилади.\n"Португалияга ишонч ва инвестиция учун раҳмат. Дунёга Португалияни кўрсатганинг учун раҳмат", деб миннтдорчилик билдирди футболчига сайёҳлик бўйича давлат котиби Ана Мендес Годинью.


Халқ қудрати ва бирлигининг мезони – Yoshlar ovozi\nДавлатнинг давлат бўлишида халқ ёки миллатнинг ҳудудий бирлиги билан бир қаторда тил, миллий қадриятлар, дунёқараш, мафкура каби ўта муҳим соҳаларда ҳам муштараклиги, жипслиги керак бўлади. Тил миллий мустақиллик, халқ бирдамлиги ва якдиллигининг ифодасидир. Шу маънода жорий йилнинг 4 октябрь куни давлатимиз раҳбари имзолаган “Ўзбекистон Республикасининг “Давлат тили ҳақида”ги қонуни қабул қилинганининг ўттиз йиллигини кенг нишонлаш тўғрисида”ги қарор ва унинг бош йўналишини ташкил этувчи “Дунёдаги қадимий ва бой тиллардан бири бўлган ўзбек тили халқимиз учун миллий ўзлик ва мустақил давлатчилигимиз тимсоли, бебаҳо маънавий бойлик, мамлакатимизнинг сиёсий-ижтимоий, маънавий-маърифий тараққиётида ғоят муҳим ўрин эгаллаб келаётган буюк қадриятдир”, деган ғояни ҳар томонлама қўллаб-қувватламоқ керак.\nТилнинг вазифалари адоқсиз. Бугунги шиддатли ва тезкор ахборий жамиятда тилнинг қадри ва ўрни янада юксалгани ҳеч кимга сир эмас. Интернет, “оммавий маданият” каби ҳаётимизга сингиб бораётган тушунчалар асосида ҳам ўткир тил — сўз яшириниб ётибди. Миллати, дини ва ирқидан қатъи назар, барча халқларнинг олдида ёшларга муносиб таълим-тарбия бериш масаласи кўндаланг бўлиб турибди. Бу борадаги энг зўр қурол ҳам сўздир.\nИнсон ўз она тилида дунёни англайди, тафаккур қилади ва ўша тилда муомала-муносабатга киришади. Она тили тенгсиз мулоқот қуроли, бебаҳо маънавий хазинадир.\nМашҳур рус олими Н.Ф.Замятин таъбири билан айтганимизда: “Тил бамисли тирик мавжудот. Уни севиш, сезиш, ҳис қилиш керак. Шундагина у Сизга тушунарли бўлади. Орадан йиллар ўтиб Сиз битта, учта, бешта, борингки, ундан ҳам кўп хорижий тилларни ўрганиб олгач ва бу сеҳрли дунё билан кенгроқ танишгач, англаб етасизки, Сизнинг асл тилингиз — ўз она тилингиздир. Ҳеч нарсага алмашмайдиган бебаҳо бойлигингиз — она Ватанингиздир”.\nЎзбек тили сўз бойлиги ва ифода имкониятларига кўра, жаҳондаги бошқа тиллардан асло қолишмайди. Халқимиз тўрт минг йиллик давлатчилик тарихи давомида ўтмиш саҳифаларига ўзининг бунёдкорлик, яратувчанлик фазилатларини муҳрлаб келган… “Авесто”, оромий, хоразм, сўғд, кушон, ўрхун-энасой битиклари ўтмиш аждодларимиз тафаккур дунёсининг кенглигидан, истеъдоди ноёблигидан хабар бериб турибди.\nАммо бутун дунё халқлари шиддат билан олға интилаётган, илм-фан ва техника соҳаларида ақл бовар қилмас кашфиётлар амалга оширилаётган суронли бир даврда жаҳон майдонида ўзбек халқи ва ўзбек тилининг ўрни қандай? Келинг, шу ҳақда бир фикрлашиб кўрайлик…\nТаассуфлар бўлсинким, ўтган йиллар давомида она тили билан боғлиқ муаммолар ўткирлашса ўткирлашдики, асло ечимини топгани йўқ. Лотин ёзувига асосланган ўзбек алифбосининг икки бор ўзгартирилгани, иш юритиш ҳужжатлари, шахсий дастхатларимизда, кўчалардаги, биноларнинг ичкариси ва ташқарисидаги ёзувларда, сон-саноқсиз реклама баннери ва пешлавҳаларда хорижий атамаларнинг қалашиб ётгани, ўзбекча ёзилганларида ҳам хатоликлар мўллиги ўзбек тилининг обрўсига, минг йиллик тарихига соя ташлаб турибди.\nМуаммонинг бир учи давлатнинг, иккинчи томони фуқароларимизнинг “Давлат тили тўғрисида”ги қонунга қай даражада амал қилаётганига бориб тақалади. Давлат она тилимиз ривожланиши, тараққий топиши, ҳатто жаҳонда ўз нуфузига эга бўлиши учун барча шароитларни яратиб берди.\n“Давлат тили тўғрисида”ги қонуннинг барча ерда бирдек ишламаётганига ким айбдор?\nЎрта асрларда Алишер Навоий туркий тилнинг араб ва форс тилларидан сира қoлишмаслигини илмий ва амалий жиҳатдан исботлаб берганди. Улуғ мутафаккир шоир кўтарган она тилига ҳақдорлик ва эгадорлик туйғуси бугунги кунда ҳам ўз аҳамиятини йўқотмаган.\nБиз, ўзбеклар бағри кенг, миллатчилик ва айирмачиликдан холи, диди ва маънавияти баланд, меҳмондўст, буюк халқмиз. “Нима бўлибди, турса-турибди-да, ёзса ёзибди-да, айтсак, хафа бўлади”, деб кўчалардаги, бинолардаги пешлавҳаларга, ёзувларга эътибор бермаймиз. Тил масаласида қаттиқ турмаймиз, бизга ўзбек тилида мурожаат қилишса ҳам, тиришиб-тирмашиб мурожаат қилган шахснинг тилида жавоб қайтаришга уринамиз. Бу нима? Меҳмондўстликми, журъатсизликми, хавфсирашми? Кимдан қўрқамиз?! Эркимиз ўз қўлимизда бўлса…\nШу қусуримиз туфайли Железнодорожная, Касбино, Алайская, Госпитальная, Ипподромная, “Водник”, Театральная, Экскаваторная, Пединститут, Центральная каби эски ва Ц-1, Ц-2 сингари мавҳум номлар ҳали ҳам тилимизда ўшандай турибди.\nБўлиб ўтган бир воқеани айтай. Университет олдидаги бекатдан маршрутга чиқдим. Бироз юргач, ҳайдовчи мендан сўраб қолди:\n— Шу университетда ишлайсизми?\n— Бир нарса сўрасам, майлими, комиссия сўзи ўзбек тилига қандай таржима қилинади?\n— Ҳайъат ёки ишчи гуруҳ дейиш мумкин.\n— Шу ердан ҳар куни ўтганда қарадим: “Қабул комиссияси” деган ёзув ёз бўйи илиниб турди. Ака, тилимиз бузилиб кетяпти. Жанубий вокзал, Шимолий вокзал, бекат дейиш ўрнига нуқул Южний, Северний, астановка дейишади. Шу кетишда келажагимиз нима бўлади?..\nНафақат марказда, балки ички кўчаларимизда ҳам турли-туман тиллардаги, аралаш-қуралаш, маъносини биров билмайдиган номлар қалашиб ётибди. Уларни тўғрилашга шу маҳаллада яшовчи фуқаролардан тортиб, маҳалла мутасаддилари, туман раҳбарлари — ҳаммаси бирдек масъул эмасми?!\n“Андишанинг оти қўрқоқ” деганларидек, индамаган эдик, ўнгу сўлимизни ажнабий номлар эгаллади. Дунёнинг бирорта мамлакатида бундай эмас: “Eхpress market”, Свадебный салон Bella Stella”, “Uzbechka”, “Multi Jiz Biz taomlar”, “Guten” немецкий ресторан, “Optika gold”, “La Modam”, “Kafe la Bistro”, “Бала-бала детский магазин”, “Торты арома”, “Салон красоты Минь-Янь”, “Салон красоты Lora”, “Frendy Beautу salon”, “Бистро Бек”, “Gold elegant”, “Бургер Дружба” ва ҳоказо. Бу каби номлар на ўзбек, на рус, на инглиз ёки бошқа тилларнинг қонун-қоидасига тўғри келади.\nАхир ўйланг, “Beautу salon Go‘zalina”, “Art Chehra Raos”, “Shaxana”, “Hasandekor”, “САФ” (соф бўлса керак) химчыстка”, “Чайхана Бабай” каби “ихтиро” қилинган сийқа номлар тилимиз тараққиёти учун нима беради?! Қадим ва бой ўзбек тилининг қўлланиш доирасини торайтиради, чеклаб қўяди, холос.\nЁки “Chistka.uz”, “anti-shum.uz”, “Rano.uz”, “minox.uz” каби номларни қўллашдан кўзланган мақсад дўкон эгаларидан бошқасига аён бўлмаса керак.\nҲали ўзбек тилига ўзлашмаган “Avtomoyka”, “Avtostoyanka”, “Avtozapchast”, “Tyopliy dom”, “Atelye” “Shedewr”, “Bistro”, “Drujba” каби сўзларнинг лотин графикасида ёзиб қўйилишига нима дейсиз?! Буни маданиятсизлик, саводсизликдан бошқага\nБуларни кўриб, миллий ғуруримиз, миллий ифтихоримиз бироз бўшашгандек, тилимиз борасида юрагимизнинг туб-тубида ҳамон аллақандай бир ҳадик бордек туюлади. Ҳолбуки, астойдил изласак, тилимизда ҳар қандай бошқа тилдаги сўзнинг, атаманинг ўрнини босадиган лексик бирликларни истаганча топамиз. Масалан, биргина пойтахимизнинг ўзида Мустақиллик йилларида қанчадан- қанча номлар ўзгартирилди, миллий қадриятларимиз, тарихимизга оид бу номлар нафақат кўчаларимизни безаб турибди, балки қалбимизга ғурур, ифтихор туйғуларини ҳам солади. Союзная, Панченко, Мало Госпитальная, Московск, Ленинск, “Водник”, Ипподромная, Жакарта, Горная, Складская, Полевая, Кафанов, Красин каби жой номларининг Элтузар, Шамси кулол, Кичик Миробод, Шаҳрихон, Асака, Бектемир, Эски Отчопар, Жалолиддин Мангуберди, Бойтепа, Бойкент, Қўқон дарвоза, Авлиёота, Мироншоҳ тарзида қўллашимизга қайси миллат, қайси давлат қарши чиқди! Аксинча, Амир Темур хиёбони, Мустақиллик майдони, Чорсу, Бодомзор, Кўкча, Бешёғоч, Буюк Ипак йўли, Ўзбекистон Ҳаво йўллари, Лабзак сингари қадимий ва халқона номлар кўзимизни яйратиб, яшнатиб турибди.\nЖой номларини қайта кўриб чиқиш ва янгилаш жараёнлари ҳали ҳам давом этмоқда. Лекин масаланинг иккинчи томони бор. Имло қоидаларини билмаганимиз, ёзувимизни, унинг тимсолида ўтмишимизни ҳурмат қилмаганимиз, тилимизнинг тақдири устида чуқурроқ бош қотирмаганимиз учун миллий қадриятларимизга, тарихимизга, ўтган авлод-аждодларимизга чексиз ҳурмат-эҳтиром маъносида қайта тикланган юқоридаги каби номларни Чор-сув, Кўк-терак, Олтин-тепа, Ибн-Сино, Кушкунди, Куксарой кўринишида хато ёзяпмиз. Ёки гўшт дўконига мархамат, хар хил, машхур, хеч ким, Кичик Халқа йўли, Фархот бозори, “Таж Махал”, “Шох”, “Оху” сингари номларда хатоликларга йўл қўйяпмиз. Бундай хатоликларга Республикамизнинг шаҳар ва қишлоқларидан минглаб мисолларни келтириш мумкин.\nҲамма нарса она тилида сўзлаш ва бехато ёзиш масъулиятини ҳис қилиш ва амалда буни исботлашга боғлиқ. “Давлат тили тўғрисида”ги қонуннинг 19-моддасида “Муассасалар, ташкилотлар ва жамоат бирлашмалари муҳрлари, тамғалари, иш қоғозларининг матнлари давлат тилида бўлади”, деган банд бор. Бироқ бири-биридан чиройли, маҳобатли биноларимиз пештоқларига “Lola Burger”, “Chig’atoy House”, “Евроремонт” МЧЖ, “Стройвектор” МЧЖ, Home Beka каби ёзувлар катта, кечалари ёниб турадиган ҳарфлар билан ёзилиб, илиб қўйилган. Булар ўзбек тилининг бойлигидан далолат бермайди, аксинча, она тилимизни сийқалаштиради, қашшоқлаштиради. Наҳотки, бу оддий ҳақиқатни шу ном остидаги бинода халққа хизмат қилаётган ҳамюртларимиз билмаса?!\nЁки 20-моддада таъкидланади: “Лавҳалар, эълонлар, нархномалар ва бошқа кўргазмали ҳамда оғзаки ахборот матнлари давлат тилида расмийлаштирилади ва эълон қилинади ҳамда бошқа тилларда таржимаси берилиши мумкин”.\nМамлакатимизга хорижий инвестиянинг кириб келиши, маҳсулотларимизнинг чет элга экспорт қилиниши, қўшма корхоналарнинг ташкил топиши бу — келажакдан нишона эканлиги ҳаммамизга маълум. Бироқ қўшма корхонага ном қўйилаётганда ҳар икки томоннинг манфаатларидан келиб чиққан ҳолда сўз танланмайдими? Халқаро neyming талаблари бор. Ном бериш бўйича брендология фани яратилган ва унга қатъий амал қилинади. Ном қўйишнинг ўнлаб талаблари ва тамойиллари мавжуд. Бу ишлаб чиқараётган маҳсулотга, унинг жойлашган ўрнига, ким томонидан ишлаб чиқарилаётгани, миллий қадриятларга, фаолият турига ва шу кабиларга асосланиб, ном бериш, аташ жараёни саналади.\n“Faberlic”, “Mia gabe”, “Quattro”, “Lordini”, “Lord”, “Orange market”, “Orange kidsland”, “Salamander”, “Ferra”, “Ideal”, “Gross”, “Vita”, “Engelberg”, “Topkids”, “Dida”, “Azzara”, “Stule JAB”, “Bovariya Plaza”, “Ariana”, “Vicco”, “Enriko marinelli”, “Renzo rinaldi”, Adidas, Coko-kola, General Electric, Visa, “Babu toys” каби ҳамма ёқни босиб кетган ёзувлар дунёга машҳур брендларни тарғиб қилишми ёки маҳсулотини улар номи остида аҳолига ўтказишми? Аслини суриштирсангиз, бундай фирмаларнинг кўпчилиги ўз маҳалласидан, ўз шаҳридан ташқарида хизмат кўрсатмайдиган корхона ва ташкилотлар бўлиб чиқади. Бу каби тадбиркорларнинг қалбида миллий ғурур, миллий ифтихор туйғулари бўлмагандан кейин дардингизни кимга айтасиз?\nАйрим ишбилармонларимиз сўз ясашда “менман” деган тилшунослару ёзувчи ва шоирларни ортда қолдиришди. Биргина маркет сўзи воситасида Foodmarket, Obod market, Vip market, Baraka market, Shox (Shoh ўрнида), market, Ali market, Tutzor market, minimarket, freshmarket, makromarket, lavashmarket, market Burger ва ҳоказо сўзларни ясаб, дўконларига, фирма ва корхоналари пештоқига илиб олишган.\nРус тилидан нўноқ ва маъносиз таржима қилинган “Янги форматдан завқ ол Nesсafe” (“Nesсafe Освежись с новым форматом”), “Бешни ол!” (“Держи пять!”),\n“Айс”ли ёзни кутиб олинг” (“Встречай “Айс”ное лето”), Amerikacha Ta’m 1905 yildan (устига-устак, хато билан ёзилган), “Chanqog‘ingni ma’zali qоndir” (биронта ўзбек бундай деб ишлатмаса керак!) (“Утолей жажду вкусно”) сингари баннерлар таржимонлар ва мутасаддиларнинг саводсиз ва малакаси етишмаганидан далолат бериб турибди.\nДавлат статистика қўмитасининг маълумотларига кўра, республикамизда 400 мингдан ортиқ масъулияти чекланган очиқ ва ёпиқ турдаги жамиятлар, фирма ва корхоналар фаолият олиб боради. Ҳар йили минглаб янги ташкилотлар рўйхатдан ўтади. Бу рақамлар ўз она тилининг тақдири устида бош қотираётган ҳар бир инсонни ўйлантириши керак. Сабаби ҳар битта ном остида тил, она тилидан унумли ва ўринли фойдаланиш масаласи ётибди. Ўзбек тили тақдирига панжа ортидан қараётган мутасаддилар муаммо кетидан муаммо ясашмоқда.\nАслида, масаланинг ечими жуда оддий: “Фирма тўғрисида” қонун, “Фермер хўжалиги тўғрисида” қонун, “ Масъулияти чекланган жамиятлар тўғрисида” қонун ва шу каби ҳужжатларга жиддий ўзгартиришлар киритиш лозим ва ном танлашда ихтиёрийлик, бир томонлама ёндашувдан қочиш керак. Ҳамюртларимизнинг қалбидаги она тилига ҳурмат ва эҳтиром туйғуларини уйғотиш лозим.\nҚолаверса, Мустақилликнинг дастлабки йилларида самарали фаолият олиб борган Терминологик қўмитага ўхшаш Вазирлар Маҳкамаси ҳузурида “Давлат тили тўғрисида” қонун бандлари ижросини таъминлайдиган Тил инспекциясини ташкил этиш давр талабига айланди.\nАхир, тил инсонга берилган илоҳий неъмат саналади. У ўзига хос қонуниятлар билан тараққий топади. Тилни халқ яратади ва унга асрлар давомида сайқал бериб, такомиллаштириб боради.\nТарих гувоҳ, ўзлигини сақлаб қолмаган, тарихини улуғламаган, тилини ардоқламаган, унинг келажаги устида астойдил бош қотирмаган халқлар ва миллатлар ҳар қачон ютқазган.\nБиз ҳам эътиборсизлик қилиб, келажак авлод олдида қизариб, ер чизиб қолмайлик. Қўяётган номларимиз, ёзувларимиз, иш юритиш ҳужжатларимиз барпо этаётган муҳташам биноларимизга, обод ва кўркам шаҳар ҳамда қишлоқларимиз ҳуснига узукка кўз қўйгандек мос тушсин. Она тили соҳасида амалга ошираётган ишларимиз юртимиздаги бошқа тилларнинг нуфузига таъсир қилмаган ҳолда ўзбек тилининг обрўсини сақлаб қолишга, унинг халқаро майдондаги мавқеини оширишга хизмат қилсин.\nБир чаман бўлсинки...\n← Инновацион йўл узоқ, лекин ишончли\n“Красная звезда” ўзбек тилини тарғиб қилганми? →


Чемпион Маҳмуд Муродов SPORTS.uz сайти меҳмони бўлди (фото)\n9 июль, 2017, 21:26\nАралаш яккакураш жангларида (ММА) фаолият олиб бораётган ўзбекистонлик Маҳмуд Муродов SPORTS.uz интернет ахборот портали меҳмони бўлди. Спортчимиз 25 июнь куни Чехиянинг Прага шаҳрида ўтказилган чемпионлик жангида хорватиялик Зоран Доддан устун келиб, XFN камарини қўлга киритди.\nТез орада Махмуд Муродов билан бўлган суҳбатни сайтимиз орқали ўқишингиз мумкин бўлади.\nМаълумот учун: X Fight Nights MMAнинг янги, профессиональ ва ўз-ўзини молиялаштирадиган лигаси ҳисобланади. XFN ареналарида жаҳон даражасидаги энг яхши жангчилар ўзаро тўқнаш келадилар. XFN спортда энди порлаётган юлдузлар ажойиб имконият ҳамдир.


Рўзиқул Бердиев ҳақ бўлиб чиқди 27-11-2021, 18:44 | Zamin.uz\n23:39 / 27.04.2019\nРўзиқул Бердиев ҳақ бўлиб чиқди\nГап шундаки, Суперлиганинг 4-тури доирасидаги "Насаф" - "Навбаҳор" (0:1) учрашувидан кейин Рўзиқул Бердиев жамоанинг янги ҳужумчиси Ҳумоюн Муртазоевнинг голсиз сериясига берган изоҳини эслаймиз.\nЎшанда Рўзиқул Бердиев ўйиндан кейин нега Ҳумонюн Муртозаевнинг янги жамоасидаги дебют голи чўзилиб кетди, деган саволга қуйидагича жавоб берганди:\n"Ҳумоюн мавсумолди йиғин доирасидаги назорат ўйинларида ўзини яхши кўрсатди. Кўп голлар киритди. Унинг голсиз серияси чўзилгани шунчаки вақт масаласи. Шунингдек, Муртазоев ўтган йилни Про-лигада ўтказди ва "Машъал" ҳамда "Насаф" ўртасидаги фарқ ҳам ўз таъсирини кўрсатмоқда. Яъни, бундай юқори босимда ўйнагандан кейин бунга мослашиш ва кўникиш учун вақт талаб этилади. Ўйлайманки, Муртазоев дастлабки голни уриб олгач ўзига бўлган ишончи ортади. Муҳими, ўша биринчи голни уриб олиш лозим. Дебют голдан кейин Ҳумоюн Муртазоев очилиб кетади", - дея ўз фикрларини билдирганди "Насаф" устози Рўзиқул Бердиев.\nҚайд этиш керакки, шундан сўнг Ҳумоюн Муртазоев "Андижон" дарвозасига ўзининг илк голини киритди ва кеча АГМК дарвозасига иккита гол уриб, янги жамоасидаги дастлабки дублини нишонлади. Рўзиқул Бердиев ишонтиргандек, Ҳумоюн Муртазоев "Насаф" сафидаги илк голини ургач футбол тилида айтганда, "очилиб кетди".\n"Машъал"дан "Насаф"га ўтган ҳужумчи охирги иккита учрашувда 3та гол киритишни уддалади. Бу билан ҳужумчи жамоанинг янги мавсумдаги тўпурари бўлиб турган ўнг қанот ҳимоячиси Дилшод Саитовга етиб олди. Саитов ҳисобида ҳам 3та гол мавжуд. Кучли зарба соҳиби бўлган Саитов "Динамо", "Сўғдиёна" ва АГМК дарвозасини узоқдан йўллаётган кучли зарбалари орқали аниқ нишонга олган.\nШунингдек, жароҳатини даволаб ўзоқ танаффусдан сўнг яшил майдонга қайтган Азиз Ғаниев АГМКга қарши баҳсда жамоаси голларининг иккитасида ассистентлик қилди ва голли узатмалар сонини иккита етказиб, бу борада пешқадамлар сафига қўшилиб олди.\nЯнгиликлар » Спорт » Рўзиқул Бердиев ҳақ бўлиб чиқди


ЎзА - Президентимиз Юнусобод туманини ривожлантириш лойиҳалари билан танишди\n26.10.2018 14:00 Чоп этиш версияси\nПрезидентимиз Юнусобод туманини ривожлантириш лойиҳалари билан танишди\nЎзбекистон Республикаси Президенти Шавкат Мирзиёев 26 октябрь куни Тошкент шаҳри Юнусобод туманида амалга оширилиши режалаштирилган лойиҳалар, тадбиркорларнинг истиқболли режалари билан танишди.\nЮнусобод тумани ижтимоий-иқтисодий жиҳатдан пойтахтимизнинг етакчи туманларидан бири ҳисобланади. Туманнинг географик жойлашуви ҳудуднинг саноат салоҳиятини ошириш, хорижий инвестицияларни жалб этиш, юқори технологияли ишлаб чиқаришларни кенгайтириш ва чет эллик ҳамкорлар билан алоқаларни мустаҳкамлашда катта қулайлик яратади.\nПрезидентимизга тақдим этилган Тошкент шаҳрининг 2018-2019 йиллардаги инвестиция салоҳиятига оид маълумотларга кўра, икки йилда пойтахтимизда 417 та лойиҳани амалга ошириш ва бунинг натижасида 25 мингдан зиёд иш ўрни яратиш режалаштирилган. Шундан саноат соҳасига тегишли лойиҳалар 264 тани, хизмат кўрсатиш соҳасида – 153 тани ташкил этади. Жорий йилнинг 9 ойида жами лойиҳалар учун 257,5 миллион доллар ҳажмидаги тўғридан-тўғри хорижий инвестициялар ўзлаштирилган.\nДавлатимиз раҳбари Тошкент шаҳрининг иқтисодий имкониятлари кенглиги, пойтахтимиз барча соҳаларда намуна бўлиши кераклигини таъкидлади. Лойиҳаларнинг кафолатланиши, самаралари билан қизиқди. Мутасаддиларга жалб этилаётган хорижий инвестициялар ҳажмини янада ошириш, янги корхоналар ташкил этиш ва солиқ тушумини кўпайтириш юзасидан кўрсатмалар берди.


Президент Шавкат Мирзиёев Эрон Ислом Республикаси Президенти Ҳасан Руҳонийга ҳамдардлик мактуби йўллади. – Коммерсант.Уз\nПрезидент Шавкат Мирзиёев Эрон Ислом Республикаси Президенти Ҳасан Руҳонийга ҳамдардлик мактуби йўллади.\n“Эроннинг парламент биносида ҳамда оятулло Ҳомейний мақбарасида содир этилган террорчилик ҳаракатлари оқибатида кўплаб инсонларнинг нобуд бўлгани ва оғир жароҳат олгани ҳақидаги хабар бизни қаттиқ қайғуга солди”, – дейилади мактубда.\nШунингдек мактубда Ўзбекистон ушбу қабиҳ террорчилик хуружларини, улар қандай шакл ва мазмунда бўлишидан қатъий назар, кескин қоралаши, ҳамда мазкур балога қарши халқаро миқёсда ҳамкорлик қилиш зарурлиги таъкидланади.\n“Ушбу мусибатли дамларда Сиз Жаноби Олийларига ва Сиз орқали бутун Эрон халқига чуқур таъзия изҳор этамиз. Қурбон бўлганларнинг оила аъзолари ва яқинларига чуқур ҳамдардлик туйғуларимизни етказиб қўйишингизни сўраймиз. Жароҳат олганларни эса тез фурсатларда соғайиб кетишини тилаймиз”, – дейилади Ўзбекистон Президенти йўллаган мактубда.\nЭслатиб ўтамиз, чоршанба куни эрталаб аёллар либосидаги тўрт кишидан иборат гуруҳ Эрон парламенти биносида ўт очган, шундан сўнг гуруҳ аъзоларидан бири ўзини портлатиб юборган. Эрон ИИВ яна бир иштирокчи йўқ қилингани хақида хабар берган. имом Ҳомайний мақбарасига ҳам зарар етган: ҳужум қилганларнинг бири жилетидаги портлагични ишга туширган. Қуролли кучлар мақбара ёнида икки кишини қўлга олган. Сўнгги маълумотларга кўра, теракт натижасида 13 нафар одам ҳалок бўлди, 43 таси оғир жароҳат олди.\nРИА Новости Рейтер агентлигига таяниб берган хабарига кўра, ҳужум қилганлар эронлик бўлганлар.\n“Ҳужумчиларнинг шахсига келадиган бўлсак, улар асли Эроннинг турли минтақаларидан чиққан “Ислом давлати” аъзолари бўлган»,— дейди Эрон Миллий хавфсизлик кенгаши раҳбарининг ўринбосари Реза Сайфоллаҳ.\nтеррор хамдардлик Эрон\nПредыдущая запись На сайте GM Uzbekistan появился раздел «Услуги для клиентов»\nСледующая запись Мирзиёев провел переговоры с премьер-министром Пакистана\nГлава НХК «Узбекнефтегаз» призвал жителей экономить газ дома\nҚўқон, Марғилон ва Андижон орасида электр поезди юради\nПрезидент Кыргызстана наградил орденами Мирзиёева и Путина